hotchpotch/miracl-hf-unified huggingface dataset:
శిలలపై శిల్పాలు చెక్కినారు (పాట)
శిలలపై శిల్పాలు చెక్కినారు 1962లో విడుదలైన మంచి మనసులు చిత్రంలోని పాట. ఈ పాటను ఘంటసాల ఎంతో అద్భుతంగా పాడారు. ఈ పాటకి కె.వి.మహదేవన్ అద్భుతమైన సంగీతం అందించారు. సాహిత్యం అందించింది ఆచార్య ఆత్రేయ.
అక్కినేని నాగేశ్వరరావు, షావుకారు జానకి మీద చిత్రీకరించిన ఈ పాట, చాలా ప్రత్యేకత కలిగి ఉంది. ఈ పాటను విజయనగర సామ్రాజ్య శిల్పకళకు నెలవైన హంపిలో చిత్రీకరించారు. అంతేకాక ఈ పాటలో 1956లో విడుదలైన తెనాలి రామకృష్ణ చిత్రంలోని కొన్ని సన్నివేశాలను ఆ చిత్ర నిర్మాత, దర్శకుడు అయిన ప్రముఖ ఛాయాగ్రాహకుడు బి.యస్.రంగా అనుమతితో పెట్టారు. ఈ పాట ప్రింటింగులో రంగా స్వయంగా పాల్గొన్నారు. ఆ సన్నివేశాలలో శ్రీకృష్ణదేవరాయలుగా ఎన్.టి.రామారావు కనిపిస్తారు, చిన్న విచిత్రమేమిటంటే తెనాలి రామకృష్ణగా నాగేశ్వరరావు కూడా కనిపిస్తారు. ఎంతో గంభీరంగా సాగే ఈ పాట, చివరికి మృదువుగా, ప్రశాంతంగా సమాప్తమవుతుంది.
అహో ఆంధ్రభోజా! శ్రీకృష్ణదేవరాయా!
విజయనగర సామ్రాజ్య నిర్మాణ తేజోవిరాజా!
ఈ శిధిలాలలో చిరంజీవి వైనావయా
శిలలపై శిల్పాలు చెక్కినారు
శిలలపై శిల్పాలు చెక్కినారు
మనవాళ్ళు సృష్టికే అందాలు తెచ్చారు
శిలలపై శిల్పాలు చెక్కినారు
కనుచూపు కరువైన వారికైనా
కనుచూపు కరువైన వారికైనా
కనిపించి కనువిందు కలిగించు రీతిగా
శిలలపై శిల్పాలు చెక్కినారు
ఒకవైపు ఉర్రూతలూపు కవనాలు
ఒకప్రక్క ఉరికించు యుద్ధభేరీలు
ఒక చెంత శృంగారమొలుకు నాట్యాలు
నవరసాలొలికించు నగరానికొచ్చాము
కనులు లేవని నీవు కలత పడవలదు
కనులు లేవని నీవు కలత పడవలదు
నా కనులు నీవిగా చేసికొని చూడు
శిలలపై శిల్పాలు చెక్కినారు
మనవాళ్ళు సృష్టికే అందాలు తెచ్చారు
శిలలపై శిల్పాలు చెక్కినారు
ఏకశిలరథముపై లోకేశు వడిలోన
ఓరచూపులదేవి ఊరేగి రాగా
ఏకశిలరథముపై లోకేశు వడిలోన
ఓరచూపులదేవి ఊరేగి రాగా
రాతి స్థంభాలకే చేతనత్వము కలిగి
సరిగమా పదనిసా స్వరములే పాడగా
కొంగుముడి వేసుకొని క్రొత్త దంపతులు
కొడుకు పుట్టాలనీ కోరుకున్నారనీ
కొంగుముడి వేసుకొని క్రొత్త దంపతులు
కొడుకు పుట్టాలనీ కోరుకున్నారనీ
శిలలపై శిల్పాలు చెక్కినారు
మనవాళ్ళు సృష్టికే అందాలు తెచ్చారు
శిలలపై శిల్పాలు చెక్కినారు
రాజులె పోయినా రాజ్యాలు కూలినా
కాలాలు మారినా గాడ్పులే వీచినా
మనుజులే దనుజులై మట్టిపాల్జేసినా
ఆ... ఆ... ఆ... ఆ...
చెదరనీ కదలనీ శిల్పాల వలెనే
నీవు నా హృదయాన నిత్యమై సత్యమై
నిలిచివుందువు చెలీ
నిజము నా జాబిలీ
అమ్మా అని అరచినా ఆలకించవేమమ్మా
అమ్మా అని అరచినా ఆలకించవేమమ్మా పాండురంగ మహత్యం (1957) సినిమా లోని విషాద గీతం. దీనిని సముద్రాల రామానుజాచార్య రచించాడు. దీనికి టి.వి. రాజు సంగీతం సమకూర్చగా ఘంటసాల వెంకటేశ్వరరావు ఆలపించాడు. నందమూరి తారక రామారావు అడవిలో దేక్కుంటూ విలపిస్తున్న అభినయం అద్భుతం. హృదయం ఉన్నవారందరికీ ఈ పాట కంటతడి పెట్టిస్తుంది. చివరగా కొండ మీద నుండి పడిపోతున్న పుండరీకున్ని కృష్ణుని పాత్రలో విజయనిర్మల రక్షించి తనని దైవం వైపుగా నడిపించడానికి నాంది పలుకుతుంది.
పుండరీకుడు శోత్రియ కుటుంబంలో పుట్టి జల్సారాయుడిగా తిరుగుతూ వేశ్యలను మరిగి, తల్లిదండ్రులను నిర్లక్ష్యం చేసి చివరికి ఇంటి నుండి గెంటిస్తాడు. కామంతో మునిపత్నుల శాపాగ్నికి గురయి కుంటివాడుగా అడవుల పడి పశ్చాత్తాపంతో విలపిస్తూ పాడిన గీతం. ఈ పాట సినిమాకే తలమానికంగా నాటి జనానికే కాదు - భావితరాలకు సైతం సందేశాన్నిస్తూ - కన్నవారికి సేవ చేసుకోవడం ద్వారానే ముక్తి దొరుకుతుందని చెప్పారు.
అమ్మా అని అరచినా ఆలకించవేమమ్మా
ఆవేదన తీరు రోజు ఈ జన్మకు లేదా ||| అమ్మా |||
పదినెలలు నను మోసి పాలిచ్చి పెంచి
మది రోయక నాకెన్నో ఊడిగాలు చేసినా
ఓ తల్లీ నిను నలుగురిలో నగుబాటు చేసితి
తలచకమ్మ తనయుని తప్పులు క్షమియించవమ్మా అమ్మా... అమ్మా...
దేహము, విజ్ఞానము, బ్రహ్మోపదేశమిచ్చి
ఇహపరాలు సాధించే హితమిచ్చిన తండ్రిని
కనుగానని కామమున ఇలువెడల నడిపితి
కనిపిస్తే కన్నీళ్ళతో కాళ్ళు కడుగుతా నాన్నా... నాన్నా...
మారిపోతినమ్మా నా గతి ఎరిగితినమ్మా
నీ మాట దాటనమ్మ ఒకమారు కనరమ్మా
మాతా పిత పాద సేవే మాధవ సేవేయని మరువనమ్మా
నన్ను మన్నించగ రారమ్మా అమ్మా... అమ్మా...
అమ్మా అని అరచినా ఆలకించవేమమ్మా
ఆవేదన తీరు రోజు ఈ జన్మకు లేదా అమ్మా అమ్మా
హృదయ విదారకంగా విలపిస్తూ అరస్తూ అమ్మను నాన్నను ఆవేదనతో పిలుస్తున్నట్లున్న "అమ్మా అని అరచినా ఆలకించవేమమ్మా" పల్లవితో మొదలౌతుంది.
మొదటి చరణంలో పది మాసాలు కడుపున మోసి, పుట్టిన తర్వాత తన స్తన్యాన్నిచ్చి, విసుగు విరామం లేకుండా సేవలు చేసిన అమ్మను జ్ఞాపకం చేసుకుంటూ తాను చేసిన తప్పుల్ని క్షమించమని ప్రార్ధిస్తాడు.
రెండవ చరణంలో చదువును, బ్రహ్మోపదేశాన్ని ఇచ్చిన తండ్రిని కళ్ళు కానని కామంతో బయటకు గెంటించినందుకు పశ్చాత్తాప పడుతూ అవే కన్నీళ్ళతో కాళ్ళు కడుగుతానని బాధను వ్యక్తం చేస్తాడు.
ఇక మూడవ చరణంలో తప్పుల్ని ఒప్పుకుంటూ మళ్ళీ తప్పులు చేయనని ప్రమాణం చేసి "మాతా పితల పాద సేవ మాధవ సేవతో సమానం" అనే సత్యాన్ని మరువనని తనని మన్నించమని వేడుకుంటాడు.
చివరగా వచ్చే పల్లవిలో తల్లిదండ్రుల్ని కలుసుకున్నట్లుగా చిత్రీకరిస్తారు.
చెర్లోపల్లి (అట్లూరు)
చెర్లోపల్లి గ్రామము వైఎస్ఆర్ జిల్లా అట్లూరు మండలములో ఉన్నది. ఊరికి తూర్పున ఇసుక నేలలు ఉంటాయి. వీటినే తూశాలలు అని కూడా అంటారు. ఒక కిలొ మీటరు దూరములొ బస్ రోడ్ ఉంటుంది.
ఎలుగారిపల్లి
ఈ గ్రామము వైఎస్ఆర్ జిల్లా అట్లూరు మండలములో ఉంది. ఊరికి తూర్పున ఇసుక నేలలు ఉంటాయి. వీటినే తూశాలలు అని కూడా అంటారు. ఒక కిలోమీటరు దూరములో బస్ రోడ్ ఉంటుంది. తూర్పున కొండలు ఈ గ్రామ సరిహద్దులు.
మధుమేహంలో పాదాల సంరక్షణ
ప్రపంచ వ్యాప్తంగా మధుమేహవ్యాధి అత్యంత ఆందోళనకరమైన రీతిలో విస్తరిస్తున్న విషయం మనందరికీ తెలిసిందే. ప్రపంచ వ్యాప్తంగా ప్రతి పది సెకన్లకు ఇద్దరు కొత్తగా మధుమేహ వ్యాధికి గురవుతున్నారు. ప్రస్తుతం 28.5 కోట్ల మంది మధుమేహ రోగుల్లో 5 కోట్ల 8 లక్షల మంది భారతదేశంలోనే ఉండడం గమనార్హం. మధుమేహ వ్యాధితో ఉన్న రోగి ఆసుపత్రిలో చేరడానికి దారితీస్తున్న అతిసాధారణ కారణం పాదాల సమస్య. చిన్న పుండుగా మొదలై పాదం తొలగింపునకు దారితీసే ప్రమాదకర పాదాల సమస్యను మధుమేహ రోగులు సరైన అవగాహనతో తగిన జాగ్రత్తలు పాటించి నివారించుకోవాలి. అందుకే మధుమేహ వ్యాధి ఉన్నవారు తమపాదాల సంరక్షణ గురించి సరైన అవగాహన కలిగి ఉండాలి. పాదాల సంరక్షణ గురించి కొన్ని ముఖ్యమైన అంశాలను పరిశీలిద్దాం.
మధుమేహ వ్యాధి ఉన్న వారిలో ప్రతి నలుగురిలో ఇద్దరికి పాదాలకు సంబంధించిన సమస్య ఉంది. సగటున ప్రతి 30 సెకన్లకు ఒక అంగచ్ఛేదం (అంప్యూటేషన్‌) మధుమేహం కారణంగా జరుగుతున్నది. మధుమేహ వ్యాధిలో పాదాలకు సమస్యలు రావడంవల్ల దీర్ఘకాలం ఆసుపత్రిలో ఉండాల్సిరావడం, సంక్లిష్టమైన చికిత్స, ఒక్కోసారి అంగవైకల్యం ప్రాప్తించడం వంటి ఇబ్బందుల కారణంగా రోగులకే కాకుండా దేశానికి కూడా ఆర్థికభారమై, ఉత్పత్తి సామర్థ్యం కూడా దెబ్బ తింటున్నది. ఇంతగా ప్రాధాన్యత సంతరించుకున్న పాదాల సమస్యకు చికిత్స చేసేందుకు మధుమేహ వ్యాధిలోనే ప్రత్యేకంగా 'పొడియాట్రి' అన్న స్పెషాలిటీ ఆవిర్భవించింది. దీర్ఘకాలంగా మధుమేహం ఉన్నవారిలో 15 శాతం మందికి పాదాల సమస్య వచ్చే అవకాశం ఉన్నది. పాదాలపై ఏర్పడే పుండ్లు, ఎర్రని మచ్చలు, లోపలకుపెరిగిన గోళ్లు, తీయడానికి కష్టంగా ఉన్న ఆనెలు, చీము ఏర్పడడం, ఒక్కోసారి తీవ్రమైన కేసు. వేలు లేదా పాదం నల్లబడడం (గ్యాంగ్రీన్‌), ముదిరితే ఆ భాగం లేదా మొత్తం పాదం తీసివేయాల్సి రావడం జరుగుతుంది.
పాదాల పుండ్లను అంచనావేసి చికిత్స చేసేందుకు చాలా పద్దతులున్నప్పటికీ సాధారణంగా వేగర్స్‌ పద్ధతి ప్రకారం ఆరు గ్రేడులుగా విభజిస్తారు.
పై మూడు కారణాల వల్ల సంభవించే ప్రమాదకరమైన పాదాల సమస్యలకు చికిత్స కంటే పాదాల సమస్య రాకుండా నివారణ అత్యంత ముఖ్యం.
సన్నుతి సేయవె మనసా (పాట)
సన్నుతి సేయవె మనసా 1957 సంవత్సరంలో విడుదలైన పాండురంగ మహత్యం చిత్రంలో నాగయ్య స్వయంగా నటిస్తూ పాడిన పాట. ఈ పాటకి సంగీతం అందించింది టి.వి.రాజు మరియు సాహిత్యం అందించింది సముద్రాల జూనియర్.
సహాయపాత్రలు వేయడం మొదలు పెట్టిన తరువాత నాగయ్య పాడిన కొద్ది పాటల్లో ఇది ఒకటి. పాట మొత్తం ప్రశాంతంగా సాగుతుంది. నాగయ్య, ఎన్.టి.రామారావు, ఋష్యేంద్రమణి మరియు పద్మనాభం మీద ఈ పాటను చిత్రీకరించారు.
ఆదిదేవుని మీద మనసుని కేంద్రీకరించమనే ఉపదేశంగా సాగుతుందీ పాట.
సన్నుతి సేయవె మనసా
ఆపన్న శరణ్యుని హరిని
సన్నుతి సేయవె మనసా
ఆపన్న శరణ్యుని హరిని
సన్నుతి సేయవె మనసా
చక్రధారి కౌస్తుభహారి
చక్రధారి కౌస్తుభహారి
పాపహారి కృష్ణమురారీ
పాపహారి కృష్ణమురారీ
సన్నుతి సేయవె మనసా
మరులు గొలిపే సిరులు మేను
నిలువబోవే మనసా
మరులు గొలిపే సిరులు మేను
నిలువబోవే మనసా
స్థిరముగానీ ఇహభోగముల
పరము మరువకె మనసా
గోపబాలుని మురళీలోలుని
గోపబాలుని మురళీలోలుని
సన్నుతి సేయవె మనసా
చక్రధారి కౌస్తుభహారి
చక్రధారి కౌస్తుభహారి
పాపహారి కృష్ణమురారీ
పాపహారి కృష్ణమురారీ
సన్నుతి సేయవె మనసా
ఆదిదేవుని పాదసేవే
భవపయోధికి నావ
ఆదిదేవుని పాదసేవే
భవపయోధికి నావ
పరమయోగులు చేరగగోరే
పరమపదవికి దోవ
శేషశాయిని మోక్షాదాయిని
శేషశాయిని మోక్షాదాయిని
సన్నుతి సేయవె మనసా
ఆపన్న శరణ్యుని హరిని
సన్నుతి సేయవె మనసా
చక్రధారి కౌస్తుభహారి
చక్రధారి కౌస్తుభహారి
పాపహారి కృష్ణమురారీ
పాపహారి కృష్ణమురారీ
కృష్ణమురారీ కృష్ణమురారీ
కృష్ణమురారీ కృష్ణమురారీ
కృష్ణమురారీ
ఆర్థిక మంత్రిత్వ శాఖ (భారతదేశం)
భారత ప్రభుత్వంలో ఆర్థిక మంత్రిత్వ శాఖ అతి ముఖ్యమైన మంత్రిత్వ శాఖ.
ఇది పన్నువిధింపు ఆర్థిక శాసన నిర్మాణం, ఆర్థిక సంస్థలు, కేపిటల్ మార్కెట్లు, కేంద్రం మరియు రాష్ట్రాల ఆర్థిక వ్యవహారాలు మరియు కేంద్ర బడ్జెట్‌ వంటివాటితో వ్యవహరిస్తుంటుంది.
భారత కేంద్ర ఆర్థిక మంత్రిత్వ శాఖ అయిదు విభాగాలను కలిగి ఉంది:
DEA ప్రధానంగా భారత ప్రభుత్వ ఆర్థిక విధానాలకు బాధ్యత వహిస్తుంది. ఈ విభాగం అంతర్గతంగా ప్రస్తుత ఆర్థిక ధోరణులను పర్యవేక్షిస్తుంది. ధరలు, రుణం, కోశ మరియు ద్రవ్య విధానాలు మరియు మదుపుల క్రమబద్దీకరణలకు సంబంధించిన అన్ని విషయాలపై ప్రభుత్వానికి తగు సూచనలు అందజేస్తుంది.
ఈ విభాగం జాతీయ బ్యాంకులు, జీవిత, సాధారణ బీమాతో పాటుగా భారత ప్రభుత్వ మంత్రిత్వశాఖలకు, కరెన్సీ, సెక్యూరిటీ ప్రచురణ సంస్థలకు, సెక్యూరిటీ పేపర్ మిల్లులకు సంబంధించిన విధానాలను తనిఖీ చేస్తుంది. FAO, ILO,UNIDO వంటి ప్రత్యేక అంతర్జాతీయ సంస్థలనుండి వచ్చిన సహకారం, సైన్స్ మరియు టెక్నాలజీ, సంస్కృతి మరియు విద్య వంటి రంగాల్లో అంతర్జాతీయ/ద్వైపాక్షిక సహకారం మినహా భారత్‌కు అందిన అన్ని విదేశీ ఆర్థిక, సాంకేతిక సహకారాలను కూడా ఈ విభాగం పర్యవేక్షిస్తుంది.కేంద్ర బడ్జెట్ మరియు రాష్ట్రపతి పాలనలోని రాష్ట్రప్రభుత్వాల బడ్జెట్లు మరియు కేంద్రపాలిత ప్రాంతాల బడ్జెట్లను రూపొందించి పార్లమెంటుకు సమర్పించడానికి కూడా DEA బాధ్యత వహిస్తుంది.
ఆర్థిక వ్యవహారాల శాఖ ప్రధాన విభాగాలు కింది విధంగా ఉంటాయి.
ఈ శాఖ, యజమాని ఆజమాయిషీలోని ఆస్తిపై పన్ను విధింపుతో వ్యవహరిస్తుంది. ఒక వ్యక్తి ఆస్తిని కలిగి ఉన్నట్లయితే, అతడు చెల్లించే పన్ను ఆస్తి పన్ను, ఇది రాబడి శాఖ కిందికి వస్తుంది.
ప్రారంభంలో 1999 డిసెంబరులో స్వతంత్ర మంత్రిత్వ శాఖ (పెట్టుబడుల ఉపసంహరణ మంత్రిత్వ శాఖ)గా ఏర్పడినప్పటికీ, ఆర్థిక మంత్రిత్వ శాఖగా మార్చబడిన తర్వాత 2004లో పెట్టుబడుల ఉపసంహరణ మంత్రిత్వ శాఖ ఉనికిలోకి వచ్చింది. ఈ శాఖ పూర్వ మంత్రిత్వ శాఖ నిర్వహించిన అన్ని విధులనూ చేపట్టింది, ఇది విస్తృతార్థంలో ప్రభుత్వ రంగ విభాగాల (PSU లు) పెట్టుబడుల ఉపసంహరణ మరియు ప్రైవేటీకరణ పట్ల వ్యవస్థీకృత విధాన వైఖరికి బాధ్యత వహించేది.
అధికార వెబ్‌సైట్‌లు
వనం ఝాన్సీ
వనం ఝాన్సీ (Vanam Jhansi) మహబూబ్‌నగర్ జిల్లాకు చెందిన ప్రముఖ భారతీయ జనతా పార్టీ నాయకురాలు. 1969లో అచ్చంపేటలో రాష్ట్రీయ స్వయంసేవక్ సంఘ్ నేపథ్యమున్న కుటుంబంలో జన్మించిన వనం ఝాన్సీ తొలుత రాష్ట్ర సేవికా సమితి (రాష్ట్రీయ స్వయం సేవక్ మహిళా విభాగం)లో, అఖిల భారతీయ విద్యార్థి పరిషత్తులో పనిచేసింది. ఎల్.ఎల్.ఎం. చదివిన ఝాన్సీ కొంతకాలం న్యాయవాద వృత్తి చేపట్టారు. భారతీయ జనతా పార్టీలో చేరి మండల ఉపాధ్యక్షురాలిగా, మహబూబ్ నగర్ జిల్లా పార్టీ ఉపాధ్యక్షురాలిగా, బీజెవైఎం రాష్ట్ర కార్యవర్గ సభ్యురాలిగా, బిజెపి మహిళామోర్చా రాష్ట్ర కార్యవర్గ సభ్యురాలిగా, భారతీయ జనతా పార్టీ రాష్ట్ర కార్యదర్శిగా, ఉపాధ్యక్షురాలిగా, మహిళామోర్చా జాతీయ కార్యవర్గ సభ్యురాలిగా అంచెలంచెలుగా ఎదిగింది. 1975 జాతీయ అత్యవసర పరిస్థితి సమయంలో జైలుకు కూడా వెళ్ళింది. 1995, 2000లలో జడ్పీటీసి స్థానానికి, 2009 శాసనసభ ఎన్నికలలో షాద్‌నగర్ అసెంబ్లీ నియోజకవర్గంలో భారతీయ జనతా పార్టీ తరఫున పోటీచేసింది. ఫిబ్రవరి 19, 2011 నాడు ఆమనగల్ మండలం కడ్తాల్ వద్ద రోడ్డు ప్రమాదంలో మరణించింది.
వనం ఝాన్సీ భర్త చంద్రమౌళి వ్యాపారవేత్త. వీరికి ఇద్దరు కుమారులు.
రాష్ట్ర పక్షులు
భారత దేశ రాష్ట్రముల, కేంద్ర పాలిత ప్రాంతాల పక్షుల జాబితా:
భారత రాష్ట్ర పుష్పాల జాబితా
భారత రాష్ట్ర జంతువుల జాబితా
భారత రాష్ట్ర వృక్ష జాబితా
వీటూరి
వీటూరి నాటకాల రచయిత. ఇతని పూర్తిపేరు వీటూరి వెంకట సత్యసూర్యనారాయణమూర్తి. "కల్పన" అనే నాటకము ద్వారా నాటక రంగానికి పరిచయమయ్యాడు.ఇంటి పేరుతో నాటక రచయితగా, పద్య రచయితగా ప్రసిద్ధుడు. తాత, తండ్రుల దగ్గర్నుంచి వారసత్వంగా పుచ్చుకున్న భాషా సాంగత్యంతో ఆయన ఛందస్సు, వ్యాకరణాన్ని అభ్యసించి, గ్రంథాలు చదివి, తానుగా పద్యాలు రాయడం ఆరంభించారు. తన పద్యాల్ని పత్రికలకు పంపడం, కవి సమ్మేళనాల్లో వినిపించడం చేసేవారు. పౌరాణికాలతో ఆగకుండా, సాంఘిక నాటకాలు కూడా రాశారు. తను రాసిన పురాణ నాటకాలకు తనే, హార్మోనీ వాయించేవారని అనేవారు. ఆయన వృత్తిరీత్యా ఉపాధ్యాయుడు. పాఠశాలల్లో తెలుగు బోధించేవారు.
ఇతడు 1934,జనవరి 3వ తేదీన జన్మించాడు. ఇతని జన్మస్థలం విజయనగరం జిల్లా పూసపాటిరేగ మండలం, రెల్లివలస గ్రామం. తన 12వ ఏట నుండే కవితలు రాయడం మొదలుపెట్టాడు వీటూరి. భీమిలిలో ఉపాధ్యాయశిక్షణ పూర్తిచేసి కొంతకాలం ఉపాధ్యాయుడిగా పనిచేశాడు. స్వయంకృషితో తెలుగు భాషపై ప్రావీణ్యం సంపాదించుకున్నాడు. హార్మోనియం వాయిస్తూ పాటలు పాడేవాడు. ఈ ఉత్సాహమే అతనిచేత నాటకాలు రాయించింది. పగ, కరుణాశ్రమం, కల్పన, ఆరాధన, చంద్రిక మొదలైన నాటకాలు రాశాడు వీటూరి. ఆయనే సొంతంగా నాటక సంస్థను స్థాపించి చాలా నాటకాలు వేశాడు. ఆ సమయంలోనే విజయనగరంలో జరిగిన సన్మానసభలో వీటూరిని ‘తరుణ కవి’ అని బిరుదునిచ్చి సత్కరించారు. వీటూరి పేరుతోనే కాకుండా జ్యోతిర్మయి, జ్యోతికుమార్ అనే మారుపేర్లతో ఆంధ్రపత్రిక, ఆంధ్రప్రభ మొదలైన పత్రికల్లో కథలు రాశాడు.
సినిమాలపై ఆసక్తి ఉండటంతో 1958లో మద్రాసు పయనమయ్యాడు వీటూరి. సదాశివబ్రహ్మం, పాలగుమ్మి పద్మరాజుగార్ల దగ్గర లవకుశ, ఇంటిగుట్టు, కృష్ణలీలలు, భక్తశబరి వంటి చిత్రాలకు అసిస్టెంట్‌గా పనిచేసి సినిమా స్క్రిప్టు, దానికి సంబంధించిన విషయాలు తెలుసుకున్నాడు. ‘భక్తశబరి’లో కొన్ని పాటలు, పద్యాలు రాశాడు. హెచ్.ఎమ్. రెడ్డిగారితో పరిచయం కలగడంతో ‘గజదొంగ’ చిత్రానికి వీటూరి మాటలు రాశాడు.
వీటూరి ‘స్వర్ణగౌరి (1962)’ చిత్రానికి కథ, మాటలు, పాటలు రాశాడు. అలా ఆయనకు తొలిసారిగా పూర్తిస్థాయి అవకాశం వచ్చింది. తర్వాత వీటూరి రాసిన తొలి సాంఘిక చిత్రం ‘దేవత (1965)’. ఇందులో రాసిన పాటలు వీటూరికి మంచిపేరు తెచ్చాయి. నిర్మాత భావనారాయణ, జానపదబ్రహ్మ విఠలాచార్యల ప్రోత్సాహంతో దాదాపు 42 చిత్రాలకు రచన చేశాడు. వందకు పైగా పాటలు రాశాడు.
వీటూరి ‘విజయలలిత పిక్చర్స్’ సంస్థను స్థాపించి ‘అదృష్టదేవత (1972)’ సినిమా నిర్మించాడు. వీటూరి రాసిన ‘భారతి’ కథను స్వీయ దర్శకత్వంలో ‘భారతి (1975)’ చిత్రంగా తెరకెక్కించాడు. దానికి మాటలు, పాటలు కూడా వీటూరివే. ‘శ్రీశ్రీశ్రీ మర్యాదరామన్న (1967)’ చిత్రంలోని వీటూరి పాటతోనే ఎస్.పి.బాలు గాయకునిగా సినిమారంగ ప్రవేశం చేశాడు. 1984లో మద్రాసులో కన్నుమూశాడు.
అంతర్జాతీయ మాతృభాషా దినోత్సవం
ప్రతి సంవత్సరం ఫిబ్రవరి 21ను అంతర్జాతీయ మాతృభాష దినోత్సవంగా ప్రపంచవ్యాప్తంగా జరుపుకుంటారు. బహుభాషాతనాన్ని, భాషా-సాంస్కృతిక భిన్నత్వాన్ని గుర్తించేందుకు, అవగాహన పొందేందుకు ఈ రోజును జరుపుకుంటారు. ఐక్య రాజ్య సమితి సాంస్కృతిక విషయాల సంస్థ యునెస్కో ఈ రోజును 17 నవంబర్ 1999న తొలిసారి ప్రకటించింది. ఐక్య రాజ్య సమితి జెనరల్ అసెంబ్లీ కూడా ఈ విషయాన్ని ధ్రువీకరించి, 2008ని అంతర్జాతీయ భాష సంవత్సరంగా ప్రకటించింది.
అమూల్
అమూల్ భారతీయ సహకార డైరీ, గుజరాత్ లోని ఆనంద్  లో ఉంది ఈ సంస్థ.
1946లో ప్రారంభమైన ఈ డైరీ గుజరాత్ సహకార పాల మార్కెటింగ్ సంఘం నిర్వహిస్తుంది. ప్రస్తుతం గుజరాత్ లోని దాదాపు 3.6 మిలియన్ పాడి రైతులు ఈ సంస్థలో వాటాదారులుగా ఉన్నారు.
భారత శ్వేత విప్లవాన్ని ప్రోత్సాహించిన అమూల్ సంస్థ ఈ విప్లవం ద్వారా  ప్రపంచంలోనే భారతదేశాన్ని పాల, పాల ఉత్పత్తుల తయారీ రంగంలో అగ్రగామిగా నిలబెట్టింది. ఈ సమయంలోనే అమూల్ దేశంలోని అతిపెద్ద ఆహార ఉత్పత్తుల తయారీ సంస్థగా ఎదిగి, విదేశీ విపణిలోనూ అగ్రస్థానంలోకి దూసుకెళ్ళింది.
అమూల్ విజయానికి కారణం ఈ సంస్థను స్థాపించి, గుజరాత్ పాల సహకార సంఘానికి చైర్మన్ గా 30 ఏళ్ళు కృషి చేసిన డాక్టర్ వర్ఘీస్ కురియన్కు చెందుతుంది.
14 డిసెంబర్ 1946న అమూల్ సంస్థ రిజిస్టర్ అయింది. ఆనంద్ జిల్లా, చుట్టుపక్కల ప్రాంతాల పాడిరైతుల నుంచీ పాలు కొని, ఇతర నగరాల్లో అమ్మే పోల్సన్ డైరీ వారికి తక్కువ రేటు ఇచ్చి దోపిడీ చేస్తోందంటూ రైతులు అందరూ కలసి కో-ఆపరేటివ్ పద్ధతిలో అమూల్ ను స్థాపించారు. అప్పట్లో ప్రభుత్వం బాంబే నగరానికి పాలు అమ్మేందుకు పోల్సన్ కంపెనీకి గుత్తాధిపత్యం ఇవ్వడంతో రైతులకు తక్కువ ధర ఇచ్చేవారు. పైగా పాలు పాడైపోయాయంటూ ఒకోసారి వారికి అతి తక్కువ ధరలు ఇవ్వడం లేదా మొత్తానికి మానేయడం చేసేవారు.
ఈ దోపిడీకి ఎదురుతిరిగిన కైరా జిల్లా రైతులుసర్దార్ వల్లభభాయి పటేల్ ను సంప్రదించగా, స్థానిక రైతు త్రిభువన్‌దాస్ పటేల్ నాయకత్వంలో కో-అపరేటివ్ పాల సంస్థ పెట్టుకోమని సలహా ఇచ్చారు. త్రిభువన్ దాస్ తదితరులు బాంబే మిల్క్ స్కీమ్ పేరుతో పాల కో-ఆపరేటివ్ సంస్థను ప్రారంభించి పోల్సన్ కంపెనీకి బదులు వాళ్ళే బాంబేకు పాలు సరఫరా చేయడం మొదలుపెట్టారు. రైతుల పనులు నిర్వహించేందుకు మొరార్జీ దేశాయ్ ను పంపించారు వల్లభభాయ్. అలా 1946లో పాలను సేకరించి, అమ్మేందుకు అమూల్ సంస్థను స్థాపించారు. రోజుకు 1-2లీటర్ల పాలు మాత్ర్రమే అమ్మే సన్నకారు రైతులకు కూడా లాభం వచ్చే విధంగా పాల సేకరణ చేసేలా ఈ సంస్థను తయారు చేశారు.
కుంజరని దేవి
నమేఐరక్పం కుంజరిని దేవి (జననం: మార్చి 1, 1968) వెయిట్ లిఫ్టింగ్ యందు పేరుగాంచిన భారతీయ క్రీడాకారిణి.
కుంజరిని మార్చి 1,1968లో మణిపూర్ లోని ఇంపాల్ నందు గల కైరంగ్ మయై లేఇకై నందు జన్మించారు.1978 ఇంపాల్ లోని సిండం సిన్శాంగ్ రెసిడెంట్ ఉన్నత పాఠశాల యందు ఉండగానే క్రీడల పట్ల ఆకర్షితురాలైనది. ఇంపాల్ లోని మహారాజ బోధ చంద్ర కాలేజ్ లో గ్రాడ్యుయేషన్ పూర్తిచేసిన పిమ్మట తన సమయమునంతా వెయిట్ లిఫ్టింగ్ నందు కేటాయించినది. ప్రస్తుతం ఆమె అసిస్టెంట్ కమాండెంట్ గా సెంట్రల్ రిజర్వు పోలీసు ఫోర్స్ నందు ఉద్యోగ బాధ్యతలు నిర్వర్తిస్తున్నది.1996 నుండి 1998 వరకు రక్షకదళాధిపతిగా క్లిష్టమైన బాధ్యతలు నిర్వర్తించినది.
1985వ సంవత్సరం మొదలుకొని జాతీయ వెయిట్ లిఫ్టింగ్ పోటీల యందు 44 కిలోల, 46 కిలోల చివరగా 48 కిలోల విభాగములో ఎక్కువగా బంగారు పతకాలు సాధించింది. 1987 లో త్రివేండ్రంలో జరిగిన పోటీలలో 2 రికార్డులు నెలకొల్పింది. 1994లో పూణేలో జరిగిన పోటీలలో మొదటిసారిగా 46 కిలోల విభాగంలో బంగారు పతకం సాధించింది, తిరిగి నాలుగు సంవత్సరాల తర్వాత మణిపూర్ లో జరిగిన పోటీలలో 48 కిలోల విభాగంలో వెండి పతకంతో సరిపెట్టుకోవాల్సి వచ్చింది.
1989లో మాంచెస్టర్ లో జరిగిన ప్రపంచ మహిళా వెయిట్ లిఫ్టింగ్ పోటీలో మొదటిసారి పాల్గొని మూడు వెండి పతకాలు కైవసం చేసుకోవడం ఆమెలో ఆత్మస్థైర్యం నింపింది. అప్పటినించి 1993 మేల్బోర్ను పోటీలు మినహా వరుసగా ఏడుసార్లు జరిగిన ప్రపంచపోటీలలో పాల్గొన్న ప్రతిసారి బహుమతి సాధించింది. కానీ ప్రతిసారి వెండిపతకంతోనే సరిపెట్టుకోవలసి వచ్చింది.
1990లో బీజింగ్,1994లో హిరోషిమాలో జరిగిన ఆసియా క్రీడలలో రజతపతకాన్ని సాధించింది. కానీ 1998లో జరిగిన ఆసియా క్రీడలలో పతక సాధనలో విఫలమైంది.
అదృష్టవశాత్తు కుంజరిని ఆసియా ఖండపు వెయిట్ లిఫ్టింగ్ పోటీల యందు పలు పతకాలు సాధించింది.1989 షాంఘైలో జరిగిన పోటీలలో ఒక వెండి మరియు రెండు రజత పతకాలు గెలిచింది. అది మొదలుకొని 1991లో ఇండోనేషియాలో జరిగిన పోటీలో 44 కిలోల విభాగంలో మూడు వెండిపతకాలతో తన విజయ పరంపర కొనసాగించినది. తదుపరి 1992లో థాయిలాండ్ మరియు 1993లో చైనా పోటీలలో తన రెండవ స్థానాన్ని సుస్థిరపరుచుకుంది. 1995లో దక్షిణకొరియా పోటీలలో 46 కిలోల విభాగములో అత్యుత్తమమైన ఆటతీరుతో రెండు బంగారు మరియు ఒక రజతపతకం సాధించింది. కానీ 1996లో జపాన్ లో జరిగిన పోటీలలో రెండు వెండి, ఒక రజత పతకంతో సరిపెట్టవలసి వచ్చింది.
కుంజరిని దేవి 2001లో నిషేదించిన ష్టిరాయిడ్స్ వాడినట్లుగా రుజువైనందున 6 నెలలపాటు తాత్కాలిక నిషేధమునకు గురయినది.కుంజరిని ప్రస్తుతం సెంట్రల్ రిజర్వు పోలీసు ఫోర్స్ నందు అసిస్టెంటు కమాండెంట్ గా పనిచేయుచున్నది.
డింకో సింగ్
డింకో సింగ్ (జననం:1979 జనవరి 1 )1998 ఆసియా క్రీడలలో బంగారుపతకం గెలుచుకున్నభారత బాక్సింగ్ క్రీడాకారుడు. అతను మణిపూర్ కు చెందినవాడు.
1997లో బ్యాంకాక్లో జరిగిన కింగ్ కప్ గెలుచుకున్నాడు.
1998లో బ్యాంకాక్ లో జరిగిన ఆసియా క్రీడల్లో బంగారుపతకం సాధించాడు.
న్గంగిం డింకో సింగ్, డింకో సింగ్ గా సుపరిచితుడు. అతను భారతీయ అత్యుత్తమ బాక్సింగ్ క్రీడాకారులలో ఒకడు. 1998 ఆసియా క్రీడలలో బంగారుపతకం గెలుచుకోవటం అతనికి పేరుప్రతిష్ఠలు తెచిపెట్టాయి.
అతను 1979 జనవరి 1లో మణిపూర్ లోని ఒక కుగ్రామంలో అతిపేద కుటుంబంలో జన్మించాడు. డింకో చిన్నతనంలోనే అనాధాశ్రమంలో పెరుగుతూ ఎన్నో ప్రతికూల పరిస్థితులు ఎదురుకోవలసి వచ్చింది.
భారత జాతీయ క్రీడామండలి ప్రవేశపెట్టిన ప్రత్యేక క్రీడల విభాగంలోని శిక్షకులు డింకోలో దాగి ఉన్న ప్రతిభను గుర్తించి నిపుణుడైన మేజర్ ఓ.పి.భాటియా పర్యవేక్షణలో శిక్షణ ఇప్పించారు. తర్వాతి కాలంలో భాటియా భారత జాతీయ క్రీడామండలి యందు ఉన్న జట్టుల విభాగంలో ఎక్స్జిక్యూటివు డైరెక్టర్ గా పనిచేసారు. 1989లో అంబాలలో జరిగిన సబ్ జూనియర్ నేషనల్ బాక్సింగ్ ఛాంపియన్ షిప్ ను 10 సంవత్సరాల పిన్నవయసులోనే గెలుచుకోవటంతో అతని అత్యుత్తమమైన ప్రతిభాపాటవాలు, అలుపెరుగని శిక్షణకు ఫలితం దక్కినట్లు అయినది. ఈ విజయంతో అతను సెలక్టర్లు, కోచ్ లకు భారత బాక్సింగ్ కు ఆశాజ్యోతిగా కనిపించాడు.
అతను 1997లో అంతర్జాతీయ బాక్సింగ్ లోకి అడుగుపెట్టి, థాయిలాండ్ లోని బ్యాంకాక్లో జరిగిన 1997 కింగ్ కప్ ను గెలుచుకున్నాడు. అంతేకాక టోర్నమెంటులో పాల్గొన్న అందరిలోకి అత్యుత్తమ బాక్సర్ గా ప్రకటించబడ్డాడు.
దేశానికి పతకం తెస్తాడన్న అంచనాలేనప్పటికీ,1998 బ్యాంకాక్ ఆసియా క్రీడల బాక్సింగ్ దళంలో స్థానం దక్కించుకున్నాడు. నిజానికి బ్యాంకాక్ విమాన ప్రయాణానికి రెండు గంటల ముందు కూడా అతనికి స్థానం లభిస్తుందో లేదో తెలియదు. 1998 బ్యాంకాక్ ఆసియా క్రీడలలో 54 కిలోల బంటాంవెయిట్ బాక్సింగ్ విభాగములో బంగారు పతకం గెలిచి చరిత్ర సృష్టించడంతో, అనుకోకుండా వచ్చిన ఈ అవకాశాన్ని బంగారు అవకాశంగా వర్ణిస్తారు.
ఈ బంగారు పతకం గెలుచుకునే క్రమములో వాంగ్ ప్రగేస్ సొంటయా అనే థాయిలాండ్ కు చెందిన గొప్ప ఆటగాడని సెమీ ఫైనల్ లో ఓడించటం అందరిని విస్మయానికి గురిచేసింది. అప్పుడు వాంగ్ ప్రపంచంలోనే 3వ ఆటగానిగా కొనసాగుతున్నాడు. అలాంటి ఒక గొప్ప ఆటగాడిని ఓడించిన డింకో నుంచి భారత ప్రజలు ఇంకా ఎక్కువ విజయాలను ఆశిస్తున్నారు.
1998 బ్యాంకాక్ ఆసియా క్రీడలలో ఫైనల్ మ్యాచ్ లో ఉజ్బెకిస్థాన్ కి చెందిన సుపరిచితుడైన టిమోర్ తుల్యకోవ్ ను ఓడించిన క్షణం అతని జీవితంలో అద్భుతమైనదిగా చెప్పవచ్చు. అప్పుడు టిమోర్ ప్రపంచంలోనే ఉత్తమమయిన ఆటగాళ్లలో 5వ స్థానంలో ఉన్నాడు. అంతకు కొద్ది నెలల ముందే డింకో 51 కేజీల విభాగం నుండి 54 కీజీల విభాగంలోకి మారినప్పటికీ, బంగారు పతకం గెలుచుకున్నాడు. దీనితో ఆ విజయం అతనికి మరింత మెప్పును ప్రసాదించింది. మ్యాచ్ లో అతని ప్రత్యర్థి కన్నా మెరుగయిన ఆటతీరు ప్రదర్శించటంతో టిమోర్ నాలుగవ రౌండు లోనే ఓటమితో నిష్క్రమించవలసి వచ్చింది.
డింకోకు గల ప్రతిభాసామర్ద్యాలు, ఉత్తమమయిన ఆట తీరు మరియు బాక్సింగ్ లో అతను దేశానికి చేసిన సేవలకు గాను 1998లో డింకోకు అర్జున అవార్డు లభించింది.
దీపస్తంభం
దీప స్తంభం లేదా లైట్ హౌస్ (ఆంగ్లం: Lighthouse) ఒక రకమైన స్తంభం మీద ప్రత్యేకంగా ఏర్పాటుచేయబడిన దీపం. ఇవి సముద్ర తీర ప్రాంతాలలో నావికుల సౌలభ్యం కోసం ఏర్పాటు చేసిన నిర్మాణాలు.
అలెగ్జాండ్రియాలోని దీప స్తంభం పురాతన ప్రపంచ అద్భుతాలలో ఒకటి.
భారతదేశంలోని దీపస్తంభాల్ని నిర్వహణ రీత్యా ఏడు జిల్లాలుగా విభజించారు.
శివ శంకర్ మీనన్
శివ శంకర్ మీనన్ లేదా శివశంకర మీనన్ () భారత ప్రధానికి ప్రస్తుత జాతీయ భద్రతా సలహాదారు (NSA). అంతకు ముందు అతను విదేశీ కార్యదర్శిగాను, పాకిస్తాన్లో భారత హై కమీషనర్ గాను మరియు చైనా మరియు ఇజ్రాయిల్లో రాయబారి మరియు దూతగా తన సేవలను అందించాడు.
మీనన్ కేరళ యందలిపాలక్కాడ్ జిల్లాలోని ఒట్టపళానికి చెందిన వాడు. అతని తండ్రి పరప్పిల్ నారాయణ మీనన్ కూడా వృత్తి రీత్యా ఒక దూత మరియు అతని చివర రోజులలో యుగోస్లేవియాకి రాయబారిగా పనిచేసాడు. అతని తాత K P S మీనన్ (సీనియర్) భారతదేశానికి మొదటి విదేశీ కార్యదర్శి కాగా, చైనాకి మొదటి రాయబారి అయిన K P S మీనన్ (జూనియర్) అతని మామయ్య.
మీనన్ గ్వాలియర్ లోని సింధియా స్కూల్ లో తన ప్రాథమిక విద్యను పూర్తిచేశాడు, మరియు తరువాత అతను ఢిల్లీ యూనివర్సిటీ నుండి చరిత్రలో MA చేశాడు.
ఇండియన్ ఫారిన్ సర్వీసు 1972 బ్యాచ్ తో మీనన్ తన ఉద్యోగ జీవితాన్ని ఆరంభించాడు.
అటామిక్ ఎనర్జీ కమిషన్ కు సలహాదారుగా డిపార్టుమెంటు ఆఫ్ అటామిక్ ఎనర్జీ (DAE)తో ఒప్పందాన్ని కుదుర్చుకున్నాడు. వియెన్నాలో ఉద్యోగం వచ్చేంత వరకు ఈ పనిలో కొనసాగాడు. తర్వాత అతను బీజింగ్ కు బదిలీ చేయబడినాడు, చైనాలో అతను పనిచేసిన మూడు ఉద్యోగాలలో ఇది మొదటిది. చైనాలో చివరిగా అతను పనిచేసిన రాయబారి పదవికి కూడా గొప్ప గుర్తింపు లభించింది, ఈ సమయంలోనే చీని-భారత సంబంధాలలో గణనీయమైన ప్రగతి కనబడింది, అప్పటి ప్రధానమంత్రి అటల్ బిహారీ వాజ్ పాయి చైనాను సందర్శించటం అందులో అతి ముఖ్యమైనది. గత దశాబ్దంలో మీనన్ ఇజ్రాయిల్ కు రాయబారిగా మరియు శ్రీలంక మరియు పాకిస్తాన్ లకు హైకమిషనర్ గా సేవలు అందించాడు. అతను విదేశీ కార్యదర్శిగా 2006లో నియమింపబడ్డాడు, మరియు ప్రస్తుతము ప్రధాన మంత్రికి జాతీయ భద్రతా సలహాదారుగా ఉన్నాడు.
భారత- అమెరికా అణు ఒప్పందము, అతని వృత్తి జీవితంలో మరొక మైలురాయి, దీనికోసం NSG దేశాలను ఒప్పించి అణు ఇంధనాలను భారతదేశానికి సరఫరా చేయించుటకు ఎంతో కష్టపడ్డాడు.
అతను మోహిని మీనన్ ను వివాహము చేసుకున్నాడు మరియు అతనికి ఒక కుమార్తె మరియు ఒక కుమారుడు కలరు. అతని మాతృభాష మలయాళం మరియు అతను చైనీస్ మరియు జర్మన్ భాషలను కూడా మాట్లాడగలడు.
భారత విదేశీ వ్యవహారాలలో తీరికలేకుండా ఉంటున్నప్పటికీ, అతను శాస్త్రీయ సంగీతము మరియు హిమాలయాలపై తన అభిరుచిని కాపాడుకుంటూ వచ్చాడు. 2000 సంవత్సరానికి గాను పూర్వ విద్యార్థులలో ఉత్తమునికి ఇచ్చే "మాధవ్ అవార్డు"కు శివ శంకర్ మీనన్ ను సింధియా స్కూల్ ఎంపిక చేసింది.
ఓం నమో శివరుద్రాయ
ఓం నమో శివరుద్రాయ 2010 సంవత్సరంలో విడుదలైన ఖలేజా చిత్రంలోని భక్తి గీతం. దీనిని రామజోగయ్య శాస్త్రి రచన చేశారు. వినాయగం రమేశ్ మరియు కారుణ్య గానం చేయగా మణిశర్మ సంగీతాన్ని అందించారు.
అదొక గిరిజన గూడెం. అక్కడి ప్రజలకి చాలా కష్టాలు కలుగుతుంటాయి. వాటిని తీర్చడానికి దేవుడొస్తాడని వారి విశ్వాసం. అక్కడికి మహేశ్ బాబు వస్తాడు. వాళ్లకి ఆయనే దేవుడు. ఆయనే శివుడు. వాళ్ల కష్టాల్ని తీర్చడానికి దేవుడొచ్చాడనే నమ్మకాన్ని ఒక భక్తుడు (షఫీ) పాటగా పాడుతాడు.
ఉపోద్ఘాతం :
ఓం నమో శివరుద్రాయ ఓం నమో శితికంఠాయ
ఓం నమో హరనాగాభరణాయ ప్రణవాయ ఢమఢమ ఢమరుక నాదానందాయ
ఓం నమో నిఠలాక్షాయ ఓం నమో భస్మాంగాయ
ఓం నమో హిమశైలా వరణాయ ప్రమధాయ ధిమిధిమి తాండవకేళీ లోలాయ
పల్లవి :
సదాశివా సన్యాసీ తాపసీ కైలాసవాసీ
నీ పాదముద్రలు మోసీ పొంగిపోయ్నాది పల్లెకాశీ
చరణం 1 :
ఏయ్... సూపులసుక్కానీ దారిగా చుక్కలతివాసీ మీదిగా
సూడసక్కని సామి దిగినాడురా ఏసెయ్ రా ఊరువాడా దండోరా
ఏ రంగులహంగుల పొడలేదురా ఈడు జంగమ శంకర శివుడేనురా
నిప్పు గొంతున నిలుపు మచ్చ సాచ్చిగా నీ తాపం శాపం తీర్చేవాడేరా
పైపైకలా బైరాగిలా ఉంటాదిరా ఆ లీలా
లోకాలనేలేటోడు నీకు సాయం రాకపోడూ
ఏయ్ నీలోనె కొలువున్నోడు నిన్ను దాటి పోనెపోడూ
"శివ" అనే శబ్దమే ఒక నాదం. ఎన్నో రకాలుగా వర్ణించడానికి ఆస్కారం ఉన్న అంశం శివతత్వం. దీనిని పల్లెవాసుల స్వచ్ఛతను కలిపి సామాన్యమైన భాషలోని రచన "సదాశివా సన్యాసీ తాపసీ కైలాసవాసీ" అని మొదలౌతుంది.
చివరికి వెళ్లేసరికి "లోకాలనేలేటోడు నీకు సాయం కాకపోడూ" అని చెబుతూ సామీ అంటే హామీ తానై ఉంటాడ"ని ధైర్యం చెబుతుంది. చెప్పకనే పైపైకలా బైరాగిలో ఉంటాడని, మంచును మంటను ఒక్క తీరుగా లెక్కసేయని ఎన్నో శివుని లీలల్ని చెబుతాడు.
"నిప్పు గొంతున నిలుపు మచ్చ సాచ్చిగా"... గరళాన్ని గొంతులో నిలిపినందుకు సాక్ష్యంగా మచ్చ ఏర్పడిందట... నీలకంఠుడు... గరళకంఠుడు... అద్భుతమైన ప్రయోగం... గిరి...
క్రోధం (సినిమా)
మాధవన్ తమిళంలో నటించిన చిత్రం 'తంబి'. 'క్రోధం' పేరుతో తెలుగులోకి అనువదిస్తున్నారు. 
పూర్తి యాక్షన్, మాస్ ఎంటర్‌టైనర్‌గా ఉంటుంది. మాధవన్ పాత్ర ఆకట్టుకుంటుంది. పూజ గ్లామర్ ప్రత్యేక ఆకర్షణ. యాక్షన్, సెంటిమెంట్, రొమాన్స్ అన్ని మేళవించిన చిత్రమిది. విద్యాసాగర్ మంచి బాణీలను అందించారు. 
మాధవన్, పూజ, బిజుమీనన్, వడివేలు
దర్శకుడు: శ్రీమాన్
నిర్మాతలు : ఎస్వీ రమణ, నవీన్.
సంగీతం: విద్యాసాగర్
మాటలు : ఘంటసాల రత్నకుమార్.
పాటలను విడుదల చేసారు.
రాజ్యవర్ధన్ సింగ్ రాథోర్
కల్నల్(సేనాధిపతి) రాజ్యవర్ధన్ సింగ్ రాథోర్ (జనవరి 29, 1970న రాజస్తాన్‌లోని జైసల్మేర్‌లో జన్మించారు) ఇతను ఒక భారతీయ షూటర్, ఏథెన్స్‌లో జరిగిన 2004 వేసవి ఒలింపిక్స్‌లోని పురుషుల డబల్ ట్రాప్‌లో రజతపతకాన్ని గెలుపొందారు. 1900 పారిస్ ఒలింపిక్స్‌లో రెండు రజత పతకాలను సాధించిన నార్మన్ ప్రిట్‌చార్డ్ తరువాత, వ్యక్తిగతమైన విభాగంలో రజతపతకాన్ని పొందిన మొదటి భారతీయుడిగా ఇతను ఉన్నాడు.
2004 ఏథెన్స్ ఒలింపిక్స్‌లో రాథోర్ 135 పాయింట్లతో ఉత్తీర్ణ రౌండులో ఐదవ స్థానంలో నిలిచారు, మొదటి స్థానంలో ఈ పోటీలో స్వర్ణపతాకాన్ని సాధించిన అహ్మద్ ఆల్మక్టౌమ్ 144 పాయింట్లతో ఉన్నారు. హకన్ డల్బీ (138) మరియు వాంగ్ జెంగ్ (137) రెండవ మరియు మూడవ స్థానాలలో నిలవగా వాల్దేమార్ స్చాన్జ్ 135తో పాయింట్లతో రాథోర్‌కు సమానమయ్యాడు. రాథోర్ ఒకొక్క రౌండులో 46, 43 మరియు 46 స్కోరును చేశారు.
చివరి రౌండులో ఉత్తమమైన స్కోరుగా రెండవ స్థానంను పొందటానికి రాథోర్ 44ను చేశారు, ఈయన ముందుస్థానంలో, డబల్‌ట్రాప్ షూటింగ్‌లో అత్యంత పోటీని కలిగి ఉండే పోటీలలో పాల్గొని 25 పతకాలను గెలుపొందిన ఆల్మక్టౌమ్ 45తో నిలిచారు.
2008 బీజింగ్ ఒలింపిక్స్ వద్ద పురుషుల డబల్ ట్రాప్ పోటీలో జరిగే చివరి ఆటకు అర్హతను సాధించటంలో రాథోర్ విఫలమయ్యారు, ఆయన ఉత్తీర్ణ రౌండులో 15వ స్థానంలో నిలిచారు.
ఆయన ప్రస్తుతం భారతసేనలో సేనాధిపతిగా ఉన్నారు. పూణే ఖడక్వాస్లాలోని నేషనల్ డిఫెన్సు అకాడెమి (N.D.A)యొక్క పూర్వ విద్యార్థి రాథోర్.బ్రిగేడియర్ దిగువహోదాలో ఉండి AVSM స్వీకరించిన మొదటి అధికారి రాథోర్ అనేది నిజంకాదు. సుబేదార్ హోదాలో ఉన్న ఒక JCOకు పర్వతారోహణలో అతను సాధించిన ఘనతకు గతంలో ఇవ్వబడింది.
నిరుపమ రావు
నిరుపమ మీనన్ రావు (1950 డిసెంబరు 6న జన్మించారు) ఒక ఇండియన్ ఫారిన్ సర్వీస్ (IFS) అధికారి మరియు ప్రస్తుతం భారత విదేశాంగ కార్యదర్శిగా విదేశ వ్యవహారాల మంత్రిత్వశాఖకు సేవలను అందిస్తున్నారు.
జూలై 2009లో, ఆమె (చోకిలా అయ్యర్ తరువాత) ఇండియన్ ఫారిన్ సర్వీస్ అధికారిగా భారత విదేశాంగ కార్యదర్శి పదవిని చేపట్టిన రెండవ మహిళ అయ్యారు. ఆమె వృత్తి జీవితంలో అనేక పదవులను చేపట్టారు, అందులో వాషింగ్టన్‌లో పత్రికా వ్యవహారాల మంత్రిగా, మాస్కోలో డిప్యూటీ ఛీఫ్ ఆఫ్ మిషన్‌గా, విదేశీ వ్యవహారాల మంత్రిత్వశాఖలో సంయుక్త కార్యదర్శిగా (తూర్పు ఆసియా), (విదేశీ ప్రచారం) విదేశీ వ్యవహారాల మంత్రిత్వశాఖలో మొదటి మహిళా అధికార ప్రతినిధిగా, సిబ్బంది ముఖ్యాధికారిగా, పెరూ మరియు చైనాకు రాయబారిగా మరియు శ్రీలంక హై కమిషనర్‌గా ఉన్నారు.
నిరుపమ రావు కేరళలోని మలప్పురంలో మీంపట్ థార్వాడ్ కుటుంబంలో జన్మించారు. ఆమె తండ్రి భారత సైనికదళంలో పనిచేసేవారు. ఆమె తన విద్యాభ్యాసాన్ని బెంగుళూరు, పూణే, లక్నో, కునూర్ వంటి అనేక నగరాలలో పూర్తిచేశారు. ఆమె తన BA (ఇంగ్లీష్) ఆనర్స్‌ను 1970లో బెంగుళూరులోని మౌంట్ కామెల్ కళాశాలలో చేశారు, అది అప్పుడు మైసూరు విశ్వవిద్యాలయానికి అనుబంధంగా ఉండేది. తరువాత, ఆమె ఆంగ్ల సాహిత్యంలో తన మాస్టర్స్‌ను అప్పట్లో మహారాష్ట్రాలో మరాఠ్వాడ విశ్వవిద్యాలయం నుండి పొందారు. ఆమె 1973లోని ఆల్ ఇండియా సివిల్ సర్వీసస్ పరీక్షలో ప్రథమ స్థానంలో నిలిచారు మరియు ఇండియన్ ఫారిన్ సర్వీస్‌లో చేరారు.
నిరుపమ రావు 1973 యొక్క ఇండియన్ ఫారిన్ సర్వీస్ జట్టులో ప్రథమ స్థానంలో నిలిచారు. భారతదేశంలో ఆమె శిక్షణను ముగించిన తరువాత, డెభైల మధ్యలో ఆమె వియన్నాలోని (ఆస్ట్రియా) భారత రాయబార కార్యాలయంలో పనిచేశారు. 1981-83 మధ్యకాలంలో శ్రీలంకలోని భారత హై కమిషన్‌లో మొదటి కార్యదర్శిగా ఆమె పనిచేశారు. విదేశాంగ వ్యవహారాల మంత్రిత్వశాఖలో ఆమె పనిచేసిన ఆరంభ సంవత్సరాలలో, చైనాతో భారతదేశానికి ఉన్న సంబంధాలలో ఆమె ప్రత్యేకతను పొందారు మరియు ప్రధానమంత్రి డిసెంబరు 1988లో బీజింగ్‌కు చారిత్రాత్మక పర్యటన చేసినప్పుడు అధికార సభ్యులుగా ఉన్నారు.
1992-93 మధ్యకాలంలో రావు హార్వార్డ్ విశ్వవిద్యాలయంలోని వెదర్‌హెడ్ సెంటర్ ఫర్ ఇంటర్నేషనల్ అఫైర్స్ విద్యార్థిగా ఉన్నారు, అక్కడ ఈమె ఆసియా-పసిఫిక్ భద్రత మీద ప్రత్యేక అధ్యయనం చేశారు.
వాషింగ్టన్‌లోని భారత రాయబార కార్యాలయాలలో మరియు మాస్కోలో మంత్రిగా మరియు డిప్యూటీ ఛీఫ్ ఆఫ్ మిషన్‌గా వరుసగా పనిచేశారు. ఆమె మొదటిసారి రాయబారిగా పెరూకు పంపబడ్డారు మరియు 1995-1998 మధ్యకాలంలో బొలివియా బాధ్యతలను కూడా తీసుకున్నారు. 2001లో విదేశీ వ్యవహారాల మంత్రిత్వశాఖ యొక్క మొదటి మహిళా అధికార ప్రతినిధిగా నియమింపబడ్డారు. భారతదేశ హైకమిషనర్‌గా 2004లో ఆమె శ్రీలంకకు పంపబడింది. 2006లో, చైనాకు ఆమె భారతదేశం యొక్క మొదటి మహిళా రాయబారిగా అయ్యారు. 2009 ఆగస్టు 1న శివశంకర్ మీనన్ తరువాత ఆమె భారతదేశం యొక్క విదేశాంగ కార్యదర్శి అయ్యారు.
2010 డిసెంబరు 21న, భారత విదేశాంగ కార్యదర్శిగా నిరుపమ రావు పదవీకాలాన్ని పొడిగించటానికి భారత ప్రభుత్వం అంగీకరించింది.[]
ఆమె రైన్ రైజింగ్ అనే పేరుతో కవితా సంపుటిని వ్రాశారు. ఆమె కవితలు చైనీస్ మరియు రష్యన్ భాషలలో అనువదించబడ్డాయి.
విదేశాంగ కార్యదర్శిగా నిరుపమ రావు పదవీ బాధ్యతలను తీసుకున్నారు
చవ్వ
చవ్వ అను పదము ఎక్కువగా దక్షిణ భారతదేశం ఆంధ్రప్రదేశ్ రాష్ట్రం వైఎస్ఆర్ జిల్లా పులివెందుల తాలుకలో రెడ్డి సామాజిక వర్గానికి చెందిన వారి ఇంటిపేరుగా ఉంటుంది.వీరిధి ముఖ్యముగ హిందూ మతము మతమర్పిడులవలన క్రైస్తవులను కూడా అక్కడక్కడ చూడవచ్చు. వీరి మాతృభాష తెలుగు ముఖ్యంగ రాయలసీమ యాసలో మాట్లాడెదరు.
పులివెందుల తాలుకలోని హిమకుంట్లా అను గ్రామంలో దాదాపు డబ్బై శాతం మందికి చవ్వ అనునది ఇంటిపేరుగా ఉంది. ఈ గ్రామానికి గల చుట్టుపక్క గ్రామాలలో ఇంచు మించు ఇదే శాతం ఈ ఇంటి పేరుగలవారు ఉన్నారు. ఈ గ్రామాలలో కొన్ని వందల సంవత్సరాలుగా ఒక సంప్రదాయం వస్తూవుంది. పిచ్చికుంట్లోలు అని పిలువబడు ఒక సామాజిక వర్గం వారు ఆ గ్రామాలలోని ఇంటి పేర్ల యొక్క చరిత్ర, తరతరాలుగా చాటుతూ వస్తునారు. క్రమక్రమంగా ఈ సంప్రదాయం కనుమరుగవుతూ వస్తోంది.
హెచ్.ఆర్.పద్మనాభశాస్త్రి
హెచ్.ఆర్.పద్మనాభశాస్త్రి అలనాటి ప్రముఖ తెలుగు చలనచిత్ర సంగీతదర్శకుడు. ఈయన సెప్టంబర్ 1914 వ సంవత్సరాన, కర్ణాటక రాష్ట్రంలో హోస్పేట అనే ఊరిలో జన్మించారు. ఈయన పూర్తి పేరు "హోస్పేట రామశేష పద్మనాభ శాస్త్రి". తొలుత ఈయన ఒక ప్రముఖ హార్మోనియం వాద్యకారుడు మరియు రంగస్థల సంగీతదర్శకుడు. ఆయన మొట్టమొదటి తెలుగు చలనచిత్ర సంగీతదర్శకుడు. తెలుగులో మొట్టమొదటి టాకీ భక్త ప్రహ్లాద (1931)కు ఈయనే సంగీతదర్శకుడు. తెలుగే కాక ఇతర దక్షిణభారతీయ భాషా చిత్రాలకు కూడా ఈయన పనిచేశారు. ప్రముఖ కన్నడ రంగస్థల, చలనచిత్ర నటుడు ఆర్.నాగేంద్రరావు తొలి కన్నడ టాకీ "సతీ సులోచన" (1934) కి పద్మనాభశాస్త్రిని సంగీతం సమకూర్చడానికి కుదుర్చుకున్నారు, కానీ తర్వాత నాగేంద్రరావే ఆ పనిని చేశాడు, పద్మనాభశాస్త్రి అయనకు సహాయకునిగా పనిచేశాడు. మన తెలుగు సినిమా సంగీతానికి పునాది రాయి వేసిన వ్యక్తి హెచ్.ఆర్.పద్మనాభ శాస్త్రి. ఈయన పూర్వీకులు పదహారణాల తెలుగువారు. అయితే తాత ముత్తాత లంతా హోస్పేటలో స్థిరపడిపోయారు. తమిళ చిత్రం "కంకణమ్" (1947) తో గాయని పి.లీలను చలనచిత్ర రంగానికి పరిచయం చేశారు. శ్రీకృష్ణ తులాభారం (1955) చిత్రంలో సత్యభామ వేషం ధరించిన నటగాయని ఎస్.వరలక్ష్మి ఈయన సంగీతదర్శకత్వంలో స్థానం నరసింహరావు రచించిన సుప్రసిద్ధమైన "మీరజాలగలడా నాయానతి" పాట ఆలపించింది. 1970 వ సంవత్సరం వరకు కూడా ఈయన సంగీత విభాగంలోనే పనిచేసారు. కె.వి.మహదేవన్ కొన్నాళ్లపాటు పద్మనాభ శాస్త్రిని తన దగ్గరే పెట్టుకున్నారు. ఎంతో మంది సంగీత దర్శకులకు, సంగీత కళాకారులకు శిక్షణ ఇచ్చిన తొలితరం సంగీత దర్శకుడీయన. ఈయన సెప్టెంబర్ 14, 1970 వ సంవత్సరంలో కన్నుమూశారు.
సిల్వెస్టర్ స్టాలోన్
మైఖేల్ సిల్వెస్టర్ స్టాలోన్ గార్డెంజియో (జూలై 6, 1946 న జన్మించారు), సాధారణంగా సిల్వెస్టర్ స్టాలోన్ అని పిలుస్తారు, మారుపేరు స్లి స్టాలోన్ , అమెరికన్ నటుడు, చిత్ర నిర్మాత, రచయిత, సినిమా దర్శకుడు. స్టాలోన్ మాక్ వాదం మరియు హాలీవుడ్ పోరాట పాత్రలకు ప్రసిద్ధి చెందారు. ఇతడు పోషించిన బాక్సర్ రాకీ బాల్బోయ్ మరియు జాన్ రాంబో పాత్రలు మంచి గుర్తింపును తీసుకువచ్చాయి.
క్రికెట్ లో బెట్టింగ్ వివాదాలు
క్రికెట్ ఫైన జరుగు ఫిక్సింగ్ (ఫలితము ముందే నిర్ధారించుట) లలో ఆటగాళ్ళ ప్రమేయమునకు సంబంధించి చాలా వివాదములు ఉన్నాయి. ముఖ్యంగా ఆటకు సంబంధించిన వివిధ అంశాలైన (ఉ.హ.టాస్ వేయుట, మ్యాచ్ లను జారవిడుచుట, అంతర్గత సమాచారం బహిర్గతపరచుట, మొదలగు విషయాలకై బుకీలు పలువురు ఆటగాళ్ళను సంప్రదించి లంచం ఇవ్వజూపారు.
2000 సంవత్సరములో ఢిల్లీ పోలీసులకు పట్టుబడిన ఒక సంభాషణ ఆధారంగా అది నిషేధానికి గురైన ఒక బూకీకి, దక్షిణాఫ్రికా క్రికెట్ జట్టు కెప్టెన్ హాన్సిక్రానే మధ్య జరిగినదని, ఆటలో ఓడిపోవుటకు క్రానేఢిల్లీ లంచం తీసుకున్నాడని గ్రహించారు. దక్షిణాఫ్రికా ప్రభుత్వం తమ ఆటగాళ్ళు భారత విచారణ బృందానికి సహకరించుటకు నిరాకరించింది. కోర్టులో విచారించినప్పుడు క్రానే కావాలనే మ్యాచ్ ను జారవిడిచినట్లు ఒప్పుకున్నాడు. వెంటనే అన్ని క్రికెట్ పోటీల నుంచి బహిష్కరణకు గురయ్యాడు. అతను సలీం మాలిక్ (పాకిస్తాన్, మొహమ్మద్ అజారుద్దీన్ (భారత్, అజయ్ జడేజా ( భారత్, మొదలగు వారి పేర్లను కూడా వెల్లడించాడు. జడేజా 4 సంవత్సరాలు బహిష్కరణకు గురయ్యాడు. మిగతావారు కూడా క్రికెట్ నుండి బహిష్కరణకు గురయ్యారు. ఈ బెట్టింగ్ లకు మూలకారకుడైన క్రానే దీనికి సంబంధించిన ఎన్నో చీకటి కోణాలను వెల్లడించాడు, అయినప్పటికీ 2002లో ఆయన హటాత్మరణంతో దీని మూలాలు న్యాయవ్యవస్థలో మరుగునపడిపోయాయి. ఈ ఫిక్సింగ్ ఉదంతంలో దక్షిణాఫ్రికాకు చెందిన హర్స్చేల్లె గిబ్బ్స్, నిక్కీ భోజ్ ఇద్దరు క్రికెటర్ర్లు కూడా ఢిల్లీ పోలీసుల దృష్టిలో అనుమానింపబడ్డారు.
ఈ ఫిక్సింగ్ ఆరోపణల ఉదంతంలో ఆస్ట్రేలియా క్రికెట్ బోర్డు మార్క్ వా మరియు షేన్ వార్న్ లకు పిచ్ పరస్థితి, వాతావరణం మొదలగు వాటి సమాచారాన్ని జాన్ అను బూకీకి బహిర్గతం చేసినందులకు జరిమానా విదించింది. క్రికెటర్లకు బూకీలతో ఉన్న సంబంధాల వలన కలుగు అపాయాలు, మోసాలు మొదలగువాటిని గురించిన సమాచారం తెలియనందున వా మరియు వార్న్ లకు జరిమానా మాత్రమే విధిస్తునట్లు, భవిష్యత్తులో ఆటగాళ్లు ఇలాంటి చర్యలకు పాలుపడినచో జరిమానాతో పాటు ఆట నుండి బహిష్కరింపబడతారని రాబ్ ఒరీగన్ క్యూసీ రిపోర్టు స్పష్టం చేసింది.
ఎట్టకేలకు దీని పై ప్రతిస్పందనగా ఐసిసి 2000 సంవత్సరంలో లండన్ మెట్రోపాలిటన్ పోలీసు శాఖలో పనిచేసిన సర్ పౌల్ కందన్ అధ్యక్షుడుగా యాంటి-కారప్షన్ మరియు సెక్యూరిటీ యూనిట్ ను ఏర్పాటు చేసింది. దీని ఆధ్వర్యంలో క్రికెట్ లో లంచగొండితనం వీలయినంత తగ్గింది అని చెప్పవచ్చు.
2010 ఇంగ్లాండు, పాకిస్తాన్ పర్యటనలో జరిగిన 4 వ టెస్ట్ మ్యాచ్ లో మజహర్ మజీద్ మరియు మరికొందరు పాకిస్తాన్ ఆటగాళ్లు అప్పటికప్పుడు ఫిక్సింగ్ కు పాల్పడినట్లు ఇంగ్లీషు వార్తాపత్రిక ఒక కథనాన్ని ప్రచురించింది.
ప్రేమ సమాజం
ధ్యానిస్తూ సర్వ సంపదలతో సుఖ సంతోషాలతో మీరు, మీ కుటుంబ సభ్యులు వర్ధిల్లాలని కాంక్షించే ప్రేమ సమాజం, విశాఖపట్నం – 530020.
ఆకలితో బాధపడువారికి అన్నం పెట్టవలెను. దుఃఖముతో బాధపడువారికి ఓర్మి కలుగ జేయవలెను. ప్రతి ప్రాణియు ఈశ్వర స్వరూపమని భావించి వారి యందు ప్రీమ కలిగి యుండవలెను. 
తేడీల ప్రకారము, తిథి ప్రకారము, అన్న దానము ఏర్పాటు చేయబడును. ఒకే తేదీ, ఒకే తిథి, ఒకే రోజు పడినను, ఒకరికంటే ఎక్కువ దాతలు కోరినను, దాతలందరిపేరున ప్రార్థన చేసి నాటి కార్యక్రమము జరిపించబడును. ఒకసారి ఇచ్చిన విరాళములు ఎట్టి పరిస్థితులలోను వాపసు ఇవ్వబడవు. ఇది దాతలు గమనించ ప్రార్థన.
అనంత్ పాయ్
"అంకుల్ పాయ్"గా (తెలుగులో విడుదలైన పుస్తకాల్లో "పాయ్ మామ"గా) సుప్రసిద్ధుడైన అనంత్ పాయ్(Kannada:ಅನಂತ ಪೈ) (17 సెప్టెంబర్ 1929 – 24 ఫిబ్రవరి 2011) ఒక భారతీయ కామిక్స్ సృష్టికర్త. 1967 లో ఆయన ప్రారంభించిన "అమర్ చిత్ర కథ" పుస్తకాల ద్వారా పాఠకులకు బాగా చేరువయ్యాడు. బొమ్మల ద్వారా భారతీయ జానపద కథలను, పౌరాణిక కథలను తరువాతి తరం వారికి చేరువయ్యేలా చేశాడు. ఇది కాక, 1980లో పిల్లల కోసం మరొక బొమ్మల కథల పత్రిక "టింకిల్"ను కూడా ప్రారంభించాడు.
అనంత్ పాయ్ కర్ణాటక లోని కర్కాలాలో వెంకటరాయ పాయ్, సుశీలా పాయ్ దంపతులకు జన్మించాడు. ఆయనకు రెండు సంవత్సరాల వయసులోనే తల్లిదండ్రులిద్దర్నీ పోగొట్టుకున్నాడు. పన్నెండు సంవత్సరాల వయసులో ముంబైకి వచ్చి మాహిమ్ లోని ఓరియంటల్ స్కూల్ లో చదివాడు. బాంబే విశ్వవిద్యాలయంలో రసాయన శాస్త్ర విభాగంలో రసాయన శాస్త్రం, భౌతిక శాస్త్రం చదివాడు.
కామిక్స్, పుస్తక ప్రచురణ పట్ల ఉన్న ఆసక్తి కొద్దీ 1954లో "మానవ్" అన్న పిల్లల పత్రిక ఒకటి స్థాపించాడు కానీ, అది ఎక్కువ కాలం నిలబడలేదు. తరువాత "టైమ్స్ ఆఫ్ ఇండియా" పత్రికలో చేరాడు. ఆ సమయంలోనే ఆ పత్రిక "ఇంద్రజల్ కామిక్స్" మొదలుపెట్టింది.
ఆయన ధర్మపత్ని లలితా పాయ్.
నడుపూరు(పెడన మండలం)
నడుపూరు కృష్ణా జిల్లా పెడన మండలంనకు చెందిన గ్రామం. పిన్ కోడ్: 521 366.
సముద్రమట్టానికి 8 మీ.ఎత్తు
పెడన, మచిలీపట్నం, గుడివాడ, రేపల్లె
మచిలీపట్నం, గూడూరు, గుడ్లవల్లేరు, ముదినేపల్లి
గుడ్లవల్లేరు, పెడన నుండి రోడ్దురవాణా సౌకర్యం ఉంది. రైల్వేస్టేషన్: విజయవాడ 65 కి.మీ
మండల పరిషత్తు ప్రాథమిక పాఠశాల.
ఈ గ్రామం పెడన నుండి 3.5 కి.మి మరియు మఛిలిపట్నం నండి 12 కి.మి దూరంలో వుంటంది.
వ్యవసాయ అధారిత గ్రామం 99.9% ప్రజలు వ్యవసాయం మీద ఆదారపడి జీవిస్తున్నారు.కొంతమంది వ్యవసాయంతో పాటు పాల వ్యాపారం కూడా ఛెస్తారు.ఈక్కడ వున్న వ్యవసాయ భూములు వరి పండింఛడానికి మాత్రమే అనువుగా వుంటాయి.మొదటి పంటగ వరి మాత్రమే ఇక్కడ పండిస్తారు రెండవ పంటగ వరి లేక అపరాలు (మినుములు, పెసలు, ఆవలు.)పండిస్తారు.
భరణి నక్షత్రము జాతకుల
శుక్రుడు అధిదేవతగా కలిగిన భరణి నక్షత్రంలో పుట్టిన జాతకులు ఇతరులను ఆకట్టుకునే ఛాయను కలిగి ఉంటారు. పరిశుభ్రతకు అధిక ప్రాధాన్యమిచ్చే ఈ జాతకులు ఎదుటివారిని ఎంత గొప్పగా పొగుడుతారో అదే నోటితో అంత కఠినంగా విమర్శిస్తారని జ్యోతిష్య నిపుణులు అంటున్నారు.
తాను నమ్మిన సిద్ధాంతాలకు తిలోదకాలు ఇవ్వరు. ఎట్టి పరిస్థితుల్లోనూ తమ వైఖరిలో మార్చుకోరు. దీనివల్ల అనుకున్న స్థాయిలో అభివృద్ధి సాధించడానికి ఆటంకాలు ఎదురవుతాయి. అందుచేత ప్రతి నిత్యం భరణీ నక్షత్రములో పుట్టిన జాతకులు మహాలక్ష్మిదేవి పూజించడం ద్వారా శుభ ఫలితాలుంటాయి. ఇంకా సంవత్సరానికి ఒక్కసారైనా ఇంద్రాణీ హోమం చేయించడం వల్ల మంచి జరుగుతుందని జ్యోతిష్య నిపుణులు సూచిస్తున్నారు.
అలాగే భరణి నక్షత్రంలో పుట్టిన జాతకులు ధనంపట్ల, స్త్రీల పట్ల మోజు లేనట్లు నటిస్తారు. అలంకరణపై ఆసక్తి చూపే ఈ జాతకులకు భార్య వల్ల అదృష్టం కలిసివస్తుంది. వీరికి స్త్రీ సంతానం ఎక్కువగా ఉంటుంది. స్త్రీ సంతానంపై అధిక ప్రేమను కలిగి వుండే ఈ జాతకులు అనేక మందికి జీవనాభివృద్ధి కలిగిస్తారు. సంఘంలో కీర్తిప్రతిష్టలు సంపాదించుకుంటారని జ్యోతిష్య నిపుణులు అంటున్నారు.
ఇకపోతే.. భరణి నక్షత్రంలో పుట్టిన జాతకులకు 9 అనే సంఖ్య అనుకూలిస్తుంది. ఇంకా 9, 18, 27, 36, 45, 54, 63, 72 అనే సంఖ్యలు కూడా శుభఫలితాలనిస్తాయి. అలాగే ఈ జాతకులకు ఎరుపు, తెలుపు రంగులు అదృష్టానిస్తాయి. ఇందులో ఎరుపు రంగు చేతిరుమాలును వాడటం ద్వారా శుభ ఫలితాలు చేకూరుతాయి.
ఇదేవిధంగా భరణి నక్షత్ర జాతకులకు కుజ గ్రహ ప్రభావం ఉండటంతో మంగళవారం వీరికి కలిసివస్తుంది. బుధ, ఆదివారాలు సామాన్య ఫలితాలనిస్తాయి. అయితే గురువారం మాత్రం ఎలాంటి శుభకార్యాలు ప్రారంభించడం మంచిది కాదని జ్యోతిష్య నిపుణులు సూచిస్తున్నారు.
షట్సంపత్తి
షట్సంపత్తి అనగా ఆరు సంపత్తులు.
1. శమము
- "విషయాల మిధ్యాత్వాన్ని, అనిత్యతను మళ్ళి మళ్ళి గుర్తించి విరక్తమయిన మనసు, 
సదా శాంతంగా లక్ష్యం వైపు నియమితమయి ఉండడమే శమం అనబడుతుంది."
2. దమము
- "కర్మేంద్రియాలనూ జ్ఞానేంద్రియాలనూ వాటికి సంబంధించిన భోగవస్తువుల ఆకర్షణ నుండి
సదా మళ్ళించి నియమిస్తూ ఉండడమే దమము అనబడుతుంది."
3. తితిక్ష
- "దుఃఖానుభవాలను, బాధలను, తప్పించుకోవాలనే కోరికకూడా లేకుండా ప్రతీకార వాంఛ
లేకుండా శాంతంగా సహనంతో అనుభవించడాన్ని తితిక్ష అంటారు."
4. ఉపరతి
- "బాహ్యంగా వస్తువులున్నప్పటికీ ఇంద్రియాలలో సంచలనం గలగకుండా ఉండడమే ఉపరతి 
అనబడుతుంది."
5. శ్రద్ధ
- "శాస్త్రపు వాచ్య, లక్ష్యార్ధాలనూ, గురు వాక్యాలనూ యధాతధంగా అర్ధంచేసుకోగల, 
వివేక విజ్ఞాన పూరిత ప్రశాంత మనఃస్థితి శ్రద్ధ అనబడుతుంది. ఈ శ్రద్ధ వలన మాత్రమే
సత్యదర్శనం సంభవమవుతుంది."
6. సమాధానము
- "సునిశితమూ, తీక్షణమూ వివేక విజ్ఞాన పూరితమూ అయిన బుద్దికి కూడా అందడానికి
వీలులేని పరమ సత్యాన్ని సదా సమగ్రంగా, ఏకాగ్రంగా ధ్యానిస్తూ ఉండే మనసు సమాధానంలో
ఉందని అంటారు."
బ్రహ్మచర్యం
బ్రహ్మచర్యం అనగా కోరికలను అదుపులో ఉ౦చుకోవడం. క్రింది శ్లోకం బ్రహ్మచర్యం యొక్క విశిష్టతను తెలియజేస్తుంది.బ్రహ్మచర్యం ప్రపక్ష్యామి బ్రహ్మప్రాప్తికరమ్ నృణామ్
ఆయురారోగ్యమైశ్వర్యం మనస్స్యాస్థ్యం శివాత్మకమ్
సామాన్యంగా జనబాహుళ్యంలో బ్రహ్మచర్యం అంటే పెళ్ళి చేసుకోకుండా ఉండిపోవడం అనే అర్థం ఉంది.
పిరాటలంక
పిరాటలంక, గుంటూరు జిల్లా, రేపల్లె మండలానికి చెందిన గ్రామము. పిన్ కోడ్ నం. 522 264., ఎస్.ట్.డి.కోడ్ = 08648.
ఈ ఊరిలో కృష్ణా నది ప్రవహిస్తుంది. 
ఈ పాఠశాలలో ప్రధానోపాధ్యాయినిగా పనిచేయుచున్న శ్రీమతి పావనకుమారి, 2016, సెప్టెంబరు-5వ తేదీనాడు, గుంటూరు జిల్లా ఉత్తమ ఉపాధ్యాయినిగా పురస్కారం అందుకున్నారు. [5]
ప్రాథమిక ఆరోగ్య ఉపకేంద్రం.
2013 జూలైలో ఈ గ్రామ పంచాయతీకి జరిగిన ఎన్నికలలో, శ్రీమతి పెట్లపల్లి పద్మ, సర్పంచిగా ఎన్నికైనారు. [1]
ఇక్కడ వ్యవసాయము బాగా వృద్ధి చెందింది.
పిరాటలంక అనే గ్రామము, చక్కని ఆహ్లదకరమైన ప్రదేశము.
[1] ఈనాడు గుంటూరు రూరల్/రేపల్లె; 2013, ఆగస్టు-1;2వపేజీ.
[2] ఈనాడు గుంటూరు రూరల్/రేపల్లె; 2014, సెప్టెంబరు-21; 1వపేజీ.
[3] ఈనాడు గుంటూరు రూరల్/రేపల్లె; 2015, సెప్టెంబరు-26; 2వపేజీ.
[4] ఈనాడు గుంటూరు రూరల్/రేపల్లె; 2015, సెప్టెంబరు-29; 1వపేజీ.
[5] ఈనాడు గుంటూరు రూరల్/రేపల్లె; 2016, సెప్టెంబరు-23; 2వపేజీ.
[6] ఈనాడు గుంటూరు రూరల్/రేపల్లె; 2016, నవంబరు-22; 2వపేజీ.
నల్ల జాతీయత్వం
నల్ల జాతీయత్వం అనేది ఒక జాతి యొక్క గుర్తింపును ప్రబోధిస్తుంది. అనేకమైన స్థానిక జాతీయతల తాత్త్వికతలు ఉన్నా, అన్ని నల్ల జాతీయతల సిద్ధాంతాలూ ఐక్యత మరియు స్వంత గుర్తింపులు, అంటే యూరోపియన్ సమాజాల నుంచి విభజన, లేదా స్వాతంత్ర్యం కోరుతుంది. మార్టిన్ డెలనీ అనే నాయకుడు నల్ల జాతీయతా  పితామహునిగా వ్యవహరింపబడ్డారు.
హైటియన్ విప్లవం విజయం సాధించడంతో 19వ శతాబ్దంలో మార్కస్ గార్వే, హెన్రీ మాక్నీల్ టర్నర్, మారిటన్ డెలనీ, హెన్రీ హైలాండ్ గార్నెట్, ఎడ్వర్డ్ విల్మట్ బ్లిడిన్, పాల్ కాఫ్ వంటి వారి కృషితో రాజకీయంగా నల్ల జాతీయులు, ఆఫ్రికా జాతీయవాదం తెరపైకి వచ్చాయి.  నల్లా జాతీయవాద నేపథ్యంలో 19వ శతాబ్దంలో అమెరికాలోని  ఆఫ్రికా  బానిసలను  తిరిగి వారి స్వదేశాలైన లిబీరియా, సైర లియోన్ లకు తరలించారు. 1910 నుండి 1920ల వరకు మార్కస్ గార్వే స్థాపించిన యూనివర్శల్ నీగ్రో ఇంప్రూవ్ మెంట్ సొసైటీ నల్ల జాతీయిల హక్కుల పోరాటంలో కీలకమైన పాత్ర పోషించింది. ఆ కాలంలో ఈ సొసైటీలో 11 మిలియన్ సభ్యులు ఉండేవారు.
విల్సన్ జెరెమై మోసెస్ తన ప్రముఖ పుస్తకం క్లాసికల్ బ్లాక్ నేషనలిజంలో నల్లా జాతీయత్వాన్ని గురించి అవగాహన చేసుకోవాలంటే  3 వివిధ సమయాల్లోని నల్ల జాతీయవాదాన్ని పరిశీలిస్తే దాని గురించి వివిధ సైద్ధాంతిక కోణాల్లో దృక్పధం పెరుగుతుందని అంటారాయన.
నల్ల జాతీయవాదానికి ముందు నుంచి మొదటిసారి ఆఫ్రికన్లను అమెరికన్లు బానిసలుగా తీసుకువెళ్లాకా వచ్చిన మొదటి విప్లవ సమయం వరకు మొదటి దశగా పరిగణిస్తారు. రెండో దశ విప్లవ యుద్ధం మొదలుపెట్టినప్పటి నుంచి కాలనీల్లో ముఖ్యంగా న్యూ ఇంగ్లాండ్, పెన్సైల్వనియాల్లోని  ఆఫ్రికా విద్యావంతులు సమాజంలో ఆఫ్రికన్లపై జరుగుతున్న అసమానతల గురించి ఆలోచించే సమయాన్ని రెండవ పరిణామ సమయంగా పరిగణిస్తారు. ఆ సమయంలోనే చారిత్రిక ప్రాముఖ్యత సంపాదించుకున్న ప్రిన్స్ హాల్, రిచర్డ్ అల్లెన్, అబ్సలం జోన్స్ వంటి వారు కొన్ని ఆఫ్రికన్ సొసైటీలను ప్రారంభించారు. ఈ సొసైటీలు లాడ్జ్ లు, చర్చ్ లు స్థాపించాయి. ఈ సంస్థలు వ్యక్తిగత పరిణితికీ, వేరే సంస్థల అభివృద్ధిలోనూ కీలక పాత్ర పోషించాయి.
నల్ల జాతీయవాదంలో మూడవ దశ పునర్నిర్మాణ యుగంతో మరీ ముఖ్యంగా ఆఫ్రికా-అమెరికా క్రైస్తవ మతాధికారుల మధ్య వైషమ్యాలతో ప్రారంభమయింది. ఆఫ్రికన్లు అనుభవించిన బానిసత్వానికి వ్యతిరేకంగా  క్రైస్తవ మతాధికారుల వృత్తాలు అప్పటికే విడిపోయి, ప్రజల ఆమోదాన్ని పొందాయి. ఆ సమయంలో  అమెరికాలో జిం క్రో చట్టాలు అమలులో ఉండేవి. ఈ బలవంతపు బానిసత్వం వల్ల ఆధునిక నల్ల జాతీయవాదం  తెరపైకి వచ్చింది. తమ జాతి మర్యాదను కాపాడుకోవాలనే ఉద్దేశంతో  ఈ దశలో నల్ల జాతీయులు కానివారు విడిపోయి,  కొత్త కమ్యూనిటీలను నిర్మించుకున్నారు. ఈ పరిణామాల వల్ల మూరిష్ సైన్స్ టెంపుల్, ఇస్లామ్ జాతీయత వంటి కొత్త రకపు సిద్ధాంతాలు బయలుదేరాయి. 1960లలో మత, సాంస్కృతిక, రాజకీయ జాతీయవాదం ముందుకు వచ్చింది. కానీ నల్ల జాతీయవాదం మాత్రం ఆఫ్రోసెంట్రిజమ్ అనే సాంస్కృతిక సిద్ధాంతాలను ప్రచారం చేస్తూనే ఉంది. నల్ల జాతీయవాదుల సంస్కృతిని ఆఫ్రోసెంట్రిజమ్ కాపాడుతుంటుంది.
మార్కస్ గార్వే ప్రపంచంలోని అందరు నల్లజాతీయులను తమ సంస్కృతిలోని  అందాన్ని గుర్తించాలని, నల్ల జాతీయులుగా ఉండడానికి గర్వపడాలి అంటూ పిలుపునిచ్చారు.
ఎనమల పాలెమ్
ఎనమల పాలెమ్, చిత్తూరు జిల్లా, వడమాలపేట మండలానికి చెందిన గ్రామము.
క. క్రి. హెబ్బార్
K.K. హెబ్బార్‌గా పేరొందిన కట్టింగెరి కృష్ణ హెబ్బార్ (1911–1996) భారతీయ నేపథ్య కళలలో ప్రసిద్ధి చెందిన కళాకారుడు.
1911లో భారతదేశంలోని ఉడుపి సమీపాన ఉన్న కట్టింగెరిలో తుళు భాషను మాట్లాడే ఒక బ్రాహ్మణ కుటుంబంలో జన్మించారు.హెబ్బార్ తండ్రి శిల్ప కళలో అభిరుచిని కలిగి ఉండి గణేశుని విగ్రహాలను అతని చిన్నతనంలో తయారు చేస్తుండటం వలన అతనికి కళ యందు ఆసక్తి పెరిగింది.కళాసంబంధ కుటుంబానికి చెందినవాడు కావటంతో హెబ్బార్ కళా రంగంలో ప్రవేశించాడు మరియు ముంబాయిలోని J. J. స్కూల్ ఆఫ్ ఆర్ట్‌లో 1940-1945 మధ్యకాలంలో కళను అభ్యసించాడు.ఆయన తరువాత పారిస్‌లోని అకాడెమీ జూలియన్‌లో కూడా అభ్యసించాడు.
హెబ్బార్ ఆరంభ కళాఖండాలను "కేరళా" లోని భాగంగా పిలవబడ్డాయి, ఎందుకంటే అతని చిత్తరువుల యొక్క ప్రకృతి దృశ్య చిత్రణ మలబార్ మరియు తుళు నాడు ప్రాంతాలను కలిగి ఉన్నాయి.అటుపిమ్మట అతను ఇతర నేపథ్యాల మీద ప్రయోగాలను ఆరంభించారు, అతని చిత్తరువులు పాల్ గౌగ్విన్ మరియు అమ్రితా షేర్-గిల్ నుండి స్పూర్తిని పొందాయి.లండన్ మరియు బ్రసెల్స్‌లో 1965లో జరిగిన ఆర్ట్ నౌ ఇన్ ఇండియా లో జరిగిన ప్రదర్శనల ద్వారా ఆయన మొదటిసారి అంతర్జాతీయ ప్రేక్షకుల ప్రశంసలను జయించారు.ఈనాడు భారతీయ కళా చరిత్రలో అతని కళాఖండాలు అత్యంత ప్రభావవంతమైనవిగా భావించబడుతున్నాయి.హెబ్బార్ అనేకమైన అంతర్జాతీయ కళా ప్రదర్శనలకు కూడా హాజరైనారు, అందులో వెనిస్ బీన్నేల్, సావో పాలో ఆర్ట్ బీన్నియల్ అలానే టోక్యో బీన్నేల్ ఉన్నాయి.
హెబ్బార్ ఆయన జీవితకాలంలో అనేక పురస్కారాలను గెలుచుకున్నారు, ఇందులో భారతదేశం యొక్క నాల్గవ మరియు మూడవ అత్యున్న పౌర పురస్కారాలు పద్మశ్రీ మరియు పద్మభూషణ్ ఉన్నాయి.ఆయన ఇతర పురస్కారాలలో కోల్కతాలోని అకాడెమి ఆఫ్ ఫైన్ ఆర్ట్స్, బొంబాయి ఆర్ట్ సొసైటీ పురస్కారం, బొంబాయి రాష్ట్ర పురస్కారం, లలిత కళా అకాడెమీ పురస్కారం, వర్ణ శిల్పి K వెంకటప్ప పురస్కారం, మైసూరు విశ్వవిద్యాలయం నుండి గౌరవపూర్వ డాక్టరేట్, సోవియట్ లాండ్ నెహ్రు పురస్కారం ఉన్నాయి.
రేడియో మిర్చి
రేడియో మిర్చి (దేవనాగరి:హిందీ మరియు మరాటి:रेडियो मिर्ची, మలయాళం:റേഡിയോ മിർച്ചി) భారత్‌లో ప్రైవేట్ FM రేడియో స్టేషన్లకు చెందిన ఒక దేశవ్యాప్త నెట్‌వర్క్. ఇది ఎంటర్‌టైన్‌మెంట్ నెట్‌వర్క్ ఇండియా లిమిటెడ్ (ENIL) వారి యాజమాన్యంలో ఉంది, ఇది ది టైమ్స్ గ్రూప్ అనుబంధ సంస్థలలో ఒకటి.
"మిర్చి" అంటే హిందీలో చిలి అని అర్థం. రేడియో మిర్చి ట్యాగ్‌లైన్ "ఇట్ ఈజ్ హాట్!"
రేడియో మిర్చి అసలు అవతారం టైమ్స్ FM. రేడియో మిర్చి తన కార్యకలాపాలను 1993లో ఇండోర్ నుంచి ప్రారంభించింది. 1993 వరకు, ప్రభుత్వ ఆధ్వర్యంలోని ఆలిండియా రేడియో లేదా AIR, భారత్‌లో ఏకైక రేడియో బ్రాడ్‌కాస్టర్‌గా ఉండేది. తర్వాత ప్రభుత్వం రేడియో ప్రసార రంగాన్ని ప్రయివేటీకరించటానికి చొరవ చూపింది. ఇది ఇండోర్, హైదరాబాద్, ముంబై, ఢిల్లీ, కొల్‌కతా, వైజాగ్ మరియు గోవాలలోని తన FM ఛానెళ్లమీది ఎయిర్‌టైమ్ బ్లాక్‌లను తమ స్వత ప్రోగ్రాం విషయాన్ని రూపొందించుకున్న ప్రయివేట్ ఆపరేటర్లకు అమ్మివేసింది. టైమ్స్ గ్రూప్ తన బ్రాండ్ అయిన టైమ్స్ FMని 1998 జూన్‌లో ప్రారంభించింది.
అటు తర్వాత, ప్రైవేటు ఆపరేటర్లకు ఇచ్చిన కాంట్రాక్టులను పునరుద్ధరించకూడదని ప్రభుత్వం నిర్ణయించింది.
2000లో, భారతదేశ వ్యాప్తంగా 108 FM ఫ్రీక్వెన్సీలను వేలం వేస్తున్నట్లు ప్రభుత్వం ప్రకటించింది. ENIL పెద్ద సంఖ్యలో ఫ్రీక్వెన్సీలను గెల్చుకుంది, అందుచేత రేడియో మిర్చి బ్రాండు పేరుతో తన కార్యకలాపాలను ప్రారంభించింది.
2006 జనవరిలో, భారత ప్రభుత్వం జారీ చేసిన రెండో విడత లైసెన్సులలో 25 ఫ్రీక్వెన్సీలను రేడియో మిర్చి కైవసం చేసుకుంది. దీంతో రేడియో మిర్చి 32 కేంద్రాలలో తన ఉనికిని చాటుకుంది. తొలి విడత ప్రారంభాలలో, భారతదేశంలో మొట్టమొదటి ప్రైవేట్ రేడియో చానెల్‌ని కలిగిన తొలి నగరంగా ఇండోర్ చరిత్రకెక్కింది.వెయ్యి రూపాయల తక్కువ ఖర్చుతో ప్రకటనదారులను ఆకర్షించే అవకాశం రావడంతో మాస్ ఆడియన్స్‌ని పలకరించడానికి రేడియో ఛానెల్‌ని ప్రారంభించాలని టైమ్స్ నిర్ణయించింది.
ప్రస్తుతం, రేడియో మిర్చి 33 కంటే ఎక్కువ నగరాల్లో ఉనికిలో ఉంది, పోటీలో రెట్టింపు ఛార్జీలను వసూలు చేస్తున్నందున భారతదేశంలోని 6 మెట్రో నగరాలతో సహా రేడియో మిర్చి భారత్‌లోనే అత్యంత విలువైన స్టేషను‌గా ఉంది.క్లయింట్ల నుంచి ఎక్కువగా వసూలు చేయడం ద్వారా ప్రీమియమ్ ర్యాంకును సాధించవచ్చని రేడియో మిర్చి నమ్ముతోంది. :
!" (అంటే దీనర్థం 'ఇట్ ఈజ్ హాట్')
! (సక్కాత్ హాట్ మాగా!)"
ఇది ఢిల్లీలో దాదాపు 52% FM రేడియో శ్రోతలను చేరింది. ముంబైలో 44% ఇండోర్‌లో 40%, జైపూర్‌లో 35%, భోపాల్‌లో 30%,
చెన్నయ్‌లో 20%, కోల్‌కతలో 17 శాతం, నాగ్‌పూర్‌లో 15%, బెంగళూరులో 10%, రాయ్‌పూర్‌లో 02% రేడియో శ్రోతలను చేరింది. రేడియో మిర్చి 2006 జూలై 25న ఢిల్లీలోను, 2006 సెప్టెంబరులో ముంబైలో ఉన్న తన సబ్‌స్క్రయిబర్లకు, విజువల్ రేడియోను అందించింది. ఇటీవలే ఇది కోల్‌కత నుంచి కూడా తన విజువల్ రేడియో సేవలను ప్రారంభించింది.
రేడియో ఆడియెన్స్ మెజర్మెంట్ రిపోర్ట్స్ (RAM) ప్రకారం, రేడియో మిర్చి ఢిల్లీలో ఆధిపత్యస్థానంలో ఉంది & ముంబై, కోల్‌కతల్లో నాయకత్వ స్థానంలోనూ ఉంటోంది. అయితే కోల్‌కతాలో, SEC ABC విభాగాల్లో వీళ్లు స్పష్టమైన నేతలుగా లేరు. SEC ABC విభాగాలపై అంతకుముందు Big FM & ఇప్పుడు ఫ్రండ్స్ FM ఆధిపత్యం వహిస్తున్నాయి. అయితే SEC D & E విభాగాల్లో రేడియో మిర్చి పూర్తి ఆధిపత్యం కలిగి ఉంది.మిర్చి మ్యూజిక్ అవార్డులు ఏటా ఇవ్వబడుతున్న అవార్డులు, వీటిని బాలీవుడ్ ఫిల్మ్ మ్యూజిక్‌లో ప్రావీణ్యత కోసం రేడియో మిర్చి ఏర్పర్చింది. దీన్ని మొట్టమొదట 2008లో ఇచ్చారు.
సమాజ దేహం
సామాజిక శాస్త్రంలో సమాజ దేహం అనేది సైద్ధాంతికపరమైన భావన, ఇందులో సమాజం లేదా సమాజ నిర్మాణం అనేది "జైవిక అవయవం"గా పరిగణించబడుతుంది. సాధారణంగా, ఈ దృక్పథం నుంచి సమాజ లక్షణాలు, ఉదాహరణకు, న్యాయం, కుటుంబం, నేరం మొదలైనవి సమాజపు ఇతర లక్షణాలతో కలిసినపుడు సమాజ అవసరాలకి తగిన విధంగా ఉన్నవా లేవా అని పరిశీలించబడతాయి. సమాజపు అన్ని తత్వాలు లేదా సమాజ దేహం అవయవం యొక్క స్థిరత్వం మరియు సంలగ్నతని నిర్వహించే క్రియని కలిగి ఉంటాయి.
ఈ సమాజ నమూనా లేదా భావన ఒక దేహంగా 19వ శతాబ్దపు చివరిలో ఎమిలే డుర్క్నిం అనే ఫ్రెంచ్ సామాజికవేత్త ద్వారా వృద్ధి చేయబడింది. డుర్క్నిం ప్రకారం దేహపు ప్రత్యేక క్రియ లేదా సమాజపు గొప్ప అభివృద్ధి ఒక దాని పైన ఒకటి ఆధారపడిఉంటాయి. సాధారణంగా సంస్కృతి, రాజకీయం మరియు ఆర్థిక శాస్త్రం అనేవి సమాజపు మూడు ముఖ్య కార్యకలాపాలు. సామాజిక ఆరోగ్యం ఈ మూడు కార్యకలాపాల పొందికైన కలయిక మీద ఆధారపడిఉంటుంది. అయితే సమాజ దేహపు "ఆరోగ్యం" సంస్కృతి, రాజకీయాలు, ఆర్థిక శాస్త్రాల కలగలుపు క్రియగా భావించవచ్చు, దీనిని సిద్దాంతంలో చదివి, నమూనీకరించి, విశ్లేషించవచ్చు. "దేహ సమాజపు" భావన తరువాత హెర్బర్ట్ స్పెన్సర్ అతని వ్యాసం "ది సోషల్ అర్గానిజం" లో విస్తృతికరించాడు.
దీనికి సంబంధించిన భావన గయా హైపోథీసిస్, ఇందులో మొత్తం భూమి అంతా ఒకే ఒక ఐక్య దేహంగా సిద్ధాంతికరించబడింది.
మిసిమి
మిసిమి (English : Misimi) ఒక తెలుగు మాస పత్రిక. మేలైన సాహిత్య సంస్కృతీ పరమైన వ్యాసపరంపరలు ఆలోచింపజేసే కవితలను, కన్నులకు ఇంపైన చిత్ర - వర్ణ చిత్రాలను, రసానందాన్ని అందించే అరుదైన సంగీత, సాహిత్య పరిచయాలను, స్ఫూర్తి ప్రదాతలైన వ్యక్తుల జీవన విధానాన్ని వారి మాటలోనే తెలియజేస్తూ ప్రచురించే పత్రిక.
ఆలపాటి రవీంద్రనాథ్ మిసిమి యొక్క సంస్థాపక సంపాదకులు. ఆలపాటి బాపన్న గత ఇరవై సంవత్సరాల నుండి ప్రచురణకర్తగా ఉన్నారు.
ప్రధాన సంపాదకులు-చెన్నూరి ఆంజనేయరెడ్డి.,
సంపాదకులు-అన్నపరెడ్డి వెంకటేశ్వరరెడ్డి.,
సహాయ సంపాదకులు- లక్ష్మిరెడ్ది, ఈమని నాగిరెడ్ది, అబ్బూరి గోపాలకృష్ణ, జయధీర్ తిరుమలరావు, కుర్రా జితేంధ్రబాబు
, ఈ సైటు మిసిమి పత్రిక యెక్క సైటు.
వేగావతి నది
వేగావతి నది పాచిపెంట లో ఉంది. ఈ నదిపై పెద్ద గడ్డ జలాశయం అనే ప్రాజెక్టు నిర్మించారు. దీని శంకుస్థాపన చంద్రబాబునాయుడు గారు చేశారు. ఈ ప్రాజెక్టు మొట్టమొదటిసారిగా విడుదల చేయటానికి రాజశేఖర్ రెడ్డి గారు వచ్చారు. ఈ రిజర్వాయర్ ఎదురుగా ఒక శివాలయం ఉంది. ఆ ఆలయం చాలా బాగుంటుంది. ఈ రిజర్వాయిర్ చాలా మనోహరంగా ఉంటుంది.చుట్టూ కొండలు మధ్యలో ఈ నది .అందుకనే పాచిపెంట వచ్చిన ప్రతీ ఒక్కరూ దీనిని చూడకుండా వెల్లరు.
బసిరెడ్డిపల్లి (దర్శి)
బసిరెడ్డిపల్లి, ప్రకాశం జిల్లా, దర్శి మండలానికి చెందిన గ్రామము.